title: Kari Peitsamon Skootteri

text: Yhtye nauhoitti syksyllä 2008 kuusi kappaletta uutta albumia varten. Tammikuussa 2009 Peitsamo kertoi kuitenkin yhtyeen hajonneen organisaatio-ongelmien vuoksi.


title: Olin rotta!...eli punaiset kengät

text: Olin rotta!, eli, Punaiset kengät on Philip Pullmanin lastenromaani vuodelta 1999. Kirjassa Jonesien pariskunnan ovelle saapuu palvelijan asuun puettu poika, joka väittää olleensa rotta. Romaani muuntelee Tuhkimo-aihetta.


title: Uudenkujan sakin uroteot

text: Uudenkujan sakin uroteot on Philip Pullmanin lastenkirja, joka sisältää yhteisniteenä kaksi lasten rikostarinaa vuosilta 1994 ja 1995. Kertomuksissa "Vahakabinetin vetonaula" ("Thunderbolt's waxwork", 1994) ja "Ruotsalainen tulitikku" ("The gas-fitter's ball", 1995) 1800-luvun Lontoon lapsijoukko selvittää arvoituksellisia tapahtumia. Suomennoksen on tehnyt Helene Bützow ja kirjan on julkaissut suomeksi Tammi vuonna 2005.


title: Kuinka ollaan cool

text: Kuinka ollaan cool (kansialanimeke "Cool-Hallituksen kieltämä kirja") on Philip Pullmanin satiirinen nuortenkirja vuodelta 1987. Kirjasta on myös tehty tv-sarja vuonna 1988.


title: Kuinka ollaan cool

text:
"Mutta mistä se tulee? Kuka päättää, mikä on cool?"
Kirjan alussa Jacob ja hänen ystävänsä pohtivat mitä pikein on olla "cool". Pian Jacob tapaa kadulla ikäisensä pojan, joka kertoo olevansa Cool-Agentti. Jacobin mielestä poika on coolein tyyppi, jonka hän on ikinä nähnyt ja hän kuulee salaperäiseltä pojalta Cool-Hallituksesta, jonka agentiksi päättää pyrkiä. Cool-Hallituksessa Jacob tapaa yrityksen toimintajohtajan ja saa selville, että he luovat kaiken mistä tulee muotia. Mietittyään asiaa jacob ei enää haluakkaan agentiksi mutta peruminen on liian myöhäistä. Jacob puetaan naurettaviin vaatteisiin ja ohjataan ulos, minkä jälkeen Jacob joutuu naurunalaiseksi.


title: Kuinka ollaan cool

text: Jacob haluaa kostaa nöyryytyksensä ja päättää perustaa uuden organisaation "piestä Cool Hallitus niiden omilla aseilla", jonka nimeksi tulee Kuinka Ollaan Cool. Pikkuhiljaa Jacob ja hänen ystävänsä keksivät coolometrin, joka mittaa ihmisten cool-aaltoja. Hallitus ei pidä Jacobin asemasta kilpailijana ja he lähettävät tämän perään trendinpoistojoukkueen, minkä jälkeen seuraa useita taisteluja Jacobin johtaman järjestön ja Cool-Hallituksen välillä.


title: Piktorialismi

text: Piktorialismi oli laajalle levinnyt valokuvauksen suuntaus noin vuodesta 1885 1900-luvun alkuun. Piktorialistisissa valokuvissa jäljiteltiin kuvataiteellista vaikutelmaa ja sen muotokielelle oli ominaista pehmeäsävyisyys, hämyisyys ja epätarkkuus.


title: Piktorialismi

text: Piktorialismi jäljitteli maalaustaidetta ja etsausta. Piktorialismi korosti valokuvauksen esteettisiä ominaisuuksia yrittäessään perustaa taiteenalan, eikä vain mekaanista prosessia. Valokuvaa käsiteltiin tavallisesti kehitysprosessin aikana, jotta voitaisiin laajentaa sen ilmapiiriä ja tunteellista vaikutusta. Piktorialismi jäljitteli vallitsevia tyylejä maalaustaiteessa, pehmeä terävyys tuli impressionismista ja pyrkimys vahvaan muotoiluun ja abstrakteihin kuvioihin art nouveausta ja symbolismista.


title: Piktorialismi

text: Muotokuvauksessa huomio kiinnitettiin kuvattavan kasvoihin ja silmiin muun osan jäädessä pehmeästi epäteräväksi.


title: Piktorialismi

text:
Englantilainen Henry Peach Robinson oli suuntauksen varhainen edustaja. 1800-1900-luvun vaihteessa edustajia olivat muun muassa yhdysvaltalaiset valokuvaajat Robert Demachy, Edward Steichen, Alfred Stieglitz ja Alvin Coburn.
Alfred Stieglitzin kirja "Camera Work" (1903-1917), toi esille piktorialismia.


title: Piktorialismi

text: Toinen valokuvauksen tyyli 1800-luvulla oli naturalismi, joka pyrki kuvaamaan todellisuutta suoraan ja ”oikein”.


title: Piktorialismi

text: Modernismin eri suuntausten tullessa ajankohtaiseksi 1900-luvun alkussa piktorialistinen kuvaus koettiin vanhanaikaiseksi.


title: Piktorialismi

text: Amerikkalainen valokuvaaja Sally Mann kertasi uudestaan piktorialistista tyyliä kirjassaan "What Remains" (2003).


title: Millie Perkins

text: Millie Perkins (s. 12. toukokuuta 1938) on yhdysvaltalainen näyttelijä. Hän on esiintynyt muun muassa Anne Frankin roolissa vuoden 1959 elokuvassa "Anne Frankin päiväkirja".


title: Millie Perkins

text: Perkins on myöhempinä vuosikymmeninään jatkanut uraansa sekä elokuvissa että televisiossa. Hän oli pari vuotta naimisissa näyttelijä Dean Stockwellin kanssa.


title: Nino Anderlini

text: Nino Anderlini (s. 10. maaliskuuta 1926) on entinen italialainen maastohiihtäjä, joka kilpaili 1950-luvun alussa. Hän sijoittui kuudenneksi 4 × 10 km viestissä vuoden 1952 talviolympialaisissa, Oslossa.


title: Jody Shelley

text: Jody Shelley (s. 7. helmikuuta 1976 Thompson, Manitoba, Kanada) on kanadalainen jääkiekkoilija, joka pelasi laitahyökkääjänä NHL:ssä. Shelleyllä on erittäin kookkaat raamit, hän pelasi kovaa ja fyysistä peliä ja oli pelätty tappelija NHL-kaukaloissa.


title: Jody Shelley

text: Shelley pelasi kolme kautta QMJHL-junioriliigassa Halifax Mooseheadsissa. Vuosien 1994–1997 aikana Shelley keräsi QMJHL:ssä 933 jäähyminuuttia, joista 448 viimeisellä kaudellaan. Kaudeksi 1997–1998 hän siirtyi kanadalaiseen AIJAA-yliopistosarjaan Dalhousien yliopiston joukkueeseen. Shelley vaihtoi seuraa kuitenkin kesken kauden, kun hän siirtyi AHL-liigan Saint John Flamesiin.


title: Jody Shelley

text: NHL-seura Calgary Flames teki edellisen kauden farmijoukkueessaan Saint Johnissa pelanneen Shelleyn kanssa sopimuksen kesällä 1998. Shelley pelasi seuraavat kaksi kautta Calgaryn organisaatiossa, mutta ei pelannut ainuttakaan ottelua NHL:ssä, vaan lähinnä ECHL:n Johnstown Chiefsissä ja myös AHL:n Saint Johnissa.


title: Jody Shelley

text: Kauden 2000–2001 Shelley aloitti AHL:n Syracuse Crunchissa, kunnes Columbus Blue Jackets teki hänen kanssaan sopimuksen tammikuussa 2001. Shelley pääsi pelaamaan kauden aikana ensimmäisen NHL-pelinsä. Seuraavalla kaudella Shelley pelasi jo 52 ottelua, mutta lopullisesti hän vakiinnutti paikkansa Columbuksessa kaudella 2002–2003, jolloin hänen ei tarvinnut enää pelata otteluakaan farmissa. Shelley voitti kauden aikana myös NHL:n jäähykuninkuuden 249 jäähyminuutillaan. Hän pelasi työsulkukaudella 2004–2005 SM-liigajoukkue JYP:ssä. Monet SM-liigassa pelkäsivät hänen väkivaltakohtauksiaan, mutta ne jäivät Suomessa vähemmälle. Hän antoi 11 SM-liigaottelussa yhden syöttöpisteen ja keräsi 20 jäähyminuuttia. Hän pelasi JYP:ssä myös kolme playoff-ottelua joissa tuli jopa 25 jäähyminuuttia.


title: Jody Shelley

text: Shelley palasi Columbukseen työsulun jälkeen kaudeksi 2005–2006. Hän keräsi kauden aikana ensimmäisen kerran urallaan kymmenen tehopistettä. Shelley pelasi Columbuksessa lopulta viisi ja puoli kautta. Hänet kaupattiin San Jose Sharksiin tammikuussa 2008. Hän oli jäänyt Columbuksen kokoonpanon ulkopuolelle useassa ottelussa, ja Columbus vaihtoi hänet kuudennen kierroksen varausoikeuteen . Shelley oli Columbuksen historian eniten jäähyminuutteja kerännyt pelaaja, 1 025 minuuttia. Hän ehti pelata Columbuksessa 380 ottelua ja oli seuran toiseksi eniten otteluita pelannut pelaaja Rostislav Klesla kanssa.


title: Jody Shelley

text: San Josessa Shelley pelasi lopulta kolmella kaudella. Hänet kaupattiin New York Rangersiin kesken kauden 2009–2010 vaihdossa kuudennen kierroksen varausoikeuteen. Seuraavaksi kaudeksi hän siirtyi Philadelphia Flyersiin, jonka kanssa hän teki sopimuksen vapaana agenttina heinäkuussa 2010. Shelley lopetti uransa kauteen 2012–2013.


title: Joseph Schildkraut

text: Joseph Schildkraut (22. maaliskuuta 1896 Wien – 21. tammikuuta 1964 New York) oli itävaltalaissyntyinen, varhain Yhdysvaltoihin muuttanut näyttelijä. Hän esiintyi muiden muassa elokuvissa "Emile Zolan elämä" (1937), "Marie Antoinette" (1938) ja "Anne Frankin päiväkirja" (1959).


title: Joseph Schildkraut

text: Schildkraut palkittiin parhaan miessivuosan Oscarilla roolistaan "Emile Zolan elämässä". Hänellä on tähti Hollywood Walk of Famella. Näyttelijä Rudolph Schildkraut oli hänen isänsä.


title: Joseph Schildkraut

text: Schildkraut kuoli sydänkohtaukseen 67-vuotiaana.


title: Duvie Westcott

text: Duvie Westcott (s. 30. lokakuuta 1977 Winnipeg, Manitoba, Kanada) on kanadalainen jääkiekkoilija.


title: Duvie Westcott

text: Westcott aloitti kauden 1997–1998 NCAA:n WCHA-yliopistosarjassa Alaskan yliopiston joukkueessa. Kesken kauden hän siirtyi Omaha Lancersiin USHL-juniorisarjaan. Kaudet 1998–2001 Westcott pelasi jälleen WCHA:ssa St. Cloudin valtionyliopiston joukkueessa. Viimeisellä kaudellaan Westcott valittiin WCHA-liigan kakkostähdistöön.


title: Duvie Westcott

text: Westcott teki varaamattomana ammattilaissopimuksen Columbus Blue Jacketsiin kaudelle 2001-02. Ensimmäinen kausi kului lähes kokonaan farmissa Syracuse Crunchissa AHL:ssa mukavin tehoin. Kaudella 2002–2003 Westcott pelasi jo 39 ottelua NHL:ssa. Seuraavalla kaudella Westcottin kausi meni piloille loukkaantumisten takia, sillä hän pystyi pelaamaan 34 ottelua nilkka- ja käsivammojen takia.


title: Duvie Westcott

text: Westcott tuli NHL-työsulun ajaksi Suomeen ja JYPiin kiekkoilemaan. Westcottin seurana Jyväskylässä oli Columbus Blue Jacketsista tuttu joukkuetoveri Jody Shelley. JYP-reissun aikana Westcott sai myös kahden ottelun pelikiellon 12. maaliskuuta pelatussa playoff-ottelussa potkaistuaan polvella Tapparan puolustajaa Pasi Puistolaa päähän. Puistola todennäköisesti provosoi tilanteessa, mutta tätä ei pystytty todistamaan.


title: Duvie Westcott

text: NHL:ään Westcott palasi kaudeksi 2005–2006. Seuraavalla kaudella hän oli lähes koko kauden sivussa kahden vamman takia. Tammikuussa 2007 Westcott sai aivotärähdyksen. Aivotärähdys uusiutui kauden 2007–2008 alussa ja hänet lähetettiin farmiin Syracuseen ensimmäisen kerran neljään kauteen. Kauden jälkeen Columbus osti Westcottin sopimuksen ulos. Kaudeksi 2008–2009 hän siirtyi latvialaiseen Dynamo Riikaan, joka pelaa KHL-liigassa ja kaudella 2009–2010 hän jatkoi KHL:ssä pelaten valkovenäläisessä Dinamo Minskissä. Kaudeksi 2010–2011 hän siirtyi Sveitsin NLA:ssa pelaavaan ZSC Lionsiin ja kaudella 2011–2012 hän jatkoi NLA:ssa pelaten Kloten Flyersissa.


title: Duvie Westcott

text: Pelattuaan kauden Klotenissa Westcott teki kaksivuotisen sopimuksen DEL-liigan Hamburg Freezersin kanssa.


title: Rudolph Schildkraut

text: Rudolph Schildkraut (27. huhtikuuta 1862 Konstantinopoli – 15. heinäkuuta 1930 Los Angeles) oli itävaltalainen näyttelijä. Hän esiintyi sekä eurooppalaisissa että yhdysvaltalaisissa elokuvissa.


title: Rudolph Schildkraut

text: Näyttelijä Joseph Schildkraut oli Rudolphin poika.


title: Consolidated Vultee XP-81

text: Consolidated Vultee XP-81 oli Consolidated Vultee Aircraft Corporationin yritys rakentaa yksipaikkainen, pitkän kantaman saattohävittäjä, jossa käytettiin sekä suihku- että potkuriturbiinimoottoria. Vaikka projekti vaikutti lupaavalta, se keskeytyi sopivan moottorin puuttumisen ja toisen maailmansodan päättymisen vuoksi.


title: Ihmiskunnan viholliset

text: Ihmiskunnan viholliset on Mika Waltarin kirjoittama historiallinen romaani. Se ilmestyi WSOY:n kustantamana vuonna 1964 ja oli viimeinen Waltarin teos, joka julkaistiin hänen elinaikanaan. Se on jatkoa romaanille "Valtakunnan salaisuus", jonka päähenkilö Marcus palaa kotikaupunkiinsa Roomaan. Kirjan kertojaminä on Marcuksen poika Minutus.


title: Ihmiskunnan viholliset

text: Kirjassa kuvataan kristinuskon syntyvaiheita länsimaisen ajanlaskun ensimmäiseltä vuosisadalta. Päähenkilö Minutus on aluksi ateisti, jonka mielestä Rooman ja Kreikan jumalat ovat satuolentoja ja juutalaisten levittämä uusi kristinusko vain alkukantaista taikauskoa. Hän kohtaa toistuvasti Pietarin (Keefaan), Paavalin (Pauluksen) ja useita muitakin Raamatun henkilöitä ja joutuu myös monien Apostolien teoissa kuvattujen tapahtumien silminnäkijäksi. Monet Minutuksen läheisistä kääntyvät kristityiksi, mutta Minutus pysyy epäilijänä, vaikka hänen käsityksensä kristinuskosta muuttuukin vähitellen myönteisemmäksi. Uskon ja epäuskon välisen kamppailun on arveltu heijastelevan Waltarin omaa ongelmallista suhdetta uskontoon.


title: Ihmiskunnan viholliset

text: Kirjassa kuvataan paljon Rooman valtakunnan poliittisia juonitteluja. Päähenkilö Minutus myös seikkailee Rooman eri provinsseissa, kuten Britanniassa ja Korintissa (joka kuului Achaean provinssiin). Waltarin historiallisten romaanien tapaan monet kirjan hahmot ovat todellisia historian henkilöitä. Merkittävissä osassa on keisari Nero, jonka kanssa Minutus ystävystyy. Kirjassa kuvataan muun muassa Agrippinan murha ja Rooman palo.


title: Ihmiskunnan viholliset

text: Kirjan alaotsikko on "Rooman senaattori Minutus Lausus Manilianuksen muistelmat ajalta 46–79 jKr." Kirja jakautuu kahteen osaan, joista ensimmäisen osan nimi on "Minutus Roomalainen" ja jälkimmäisen "Poikani Julius".


title: Ihmiskunnan viholliset

text: Kesällä 2008 paljastui, että englantilais-amerikkalainen tv-tuottaja Colin Slater julkaisi vuonna 2003 teoksen "Lindum Colonia", joka on lähestulkoon sanasta sanaan plagiaatti "Ihmiskunnan vihollisten" englanninkielisestä käännöksestä "The Roman". Teoksen julkaisi teksasilainen palvelukustantamo Virtualbookworm, jonka mukaan Slaterin teosta on myyty korkeintaan joitakin kymmeniä kappaleita. Teosta on voinut tilata muun muassa Amazon-kirjakaupasta ja Suomalaisesta kirjakaupasta.


title: Convair 990

text: Convair 990 "Coronado" oli General Dynamicsin Convair-divisioonan valmistama suihkumoottorinen matkustajalentokone. Se oli pidennetty versio aiemmasta Convair 880-tyypistä, joka kehitettiin American Airlinesin pyynnöstä. 990 oli noin 6 metriä pitempi kuin 880, ja matkustajien määrä kasvoi 880:n 88-110:stä 96–121 matkustajaan sisustuksesta riippuen. Tämä oli kuitenkin vähemmän kuin kilpailijoissa eli Boeing 707:ssä (110–189) ja Douglas DC-8:ssa (105–173). 990:llä oli tosin näitä 40–50 km/h nopeampi matkalentonopeus.


title: Osamu Hayaishi

text: Osamu Hayaishi (, 1920 Stockton, Kalifornia, Yhdysvallat – 17. joulukuuta 2015) oli japanilainen biologi ja professori Osakan biotieteellisessä instituutissa. Hän väitteli lääketieteen tohtoriksi Osakan yliopistosta vuonna 1942. Vuodesta 1942 vuoteen 1952 Osamu Hayaishi toimi tutkimusapulaisena Osakan yliopiston lääketieteellisen tiedekunnan bakteriologian laitoksella. Sen jälkeen hän oli professorina useammassa yliopistossa ja toimi Osakan biotieteellisen instituutin hallituksen puheenjohtajana.


title: Osamu Hayaishi

text: Vuonna 1986 hänelle myönnettiin Wolfin lääketieteen palkinto oksigenaasientsyymien löytämisestä sekä niiden rakenteiden ja biologisen merkityksen selvittämisestä.


title: Trakain linna

text: Trakain linna on 1300-luvulta peräisin oleva linna, joka sijaitsee Liettuan historian ajallisesti toisessa pääkaupungissa Trakaissa, 27 kilometriä Vilnasta länteen. Linna sijaitsee Galve-järven saarella. Linna edustaa pääosin goottilaista arkkitehtuuria ja on Liettuan suosituimpia turistikohteita etenkin kesäaikaan.


title: Trakain linna

text: Liettuan suurherttua Kęstutis käynnisti linnan rakennustyöt 1300-luvun jälkipuoliskolla. Kęstutisin kuoleman jälkeen rakennustöitä jatkoi hänen poikansa Vytautas Suuri, joka myös asui linnassa ajoittain ja sittemmin kuoli siellä 1430. Linnan eteläosaan rakennettiin kuusikerroksinen, 35 metriä korkea päälinna. Päälinna toimi paitsi puolustusrakenteena myös asuintilana, ja siellä sijaitsi linnan kappeli. Rakennusmateriaalina käytettiin pääasiassa punaisia, poltettuja tiiliä.


title: Trakain linna

text: Esilinnan laajennustyöt jatkuivat 1400-luvun alussa. Esilinnan muurit vahvistettiin 2,5-metrisiksi, ja niitä korotettiin entisestään. Muureille lisättiin ampumatasanteet, ja esilinnan nurkkiin rakennettiin kolme suurikokoista puolustustornia.


title: Trakain linna

text: Linna menetti sotilaallisen merkityksensä pian Tannenbergin taistelun (1410) jälkeen. Tämän jälkeen se toimi asuinlinnana. 1500-luvulla linna sisustettiin renessanssityyliseksi, ja se toimi kuninkaallisena kesäasuntona. Myöhemmin linna toimi vankilana, kunnes se vaurioitui 1600-luvulla sodassa ja hylättiin.


title: Trakain linna

text: Ensimmäiset suunnitelmat linnan kunnostamiseksi esiteltiin jo 1800-luvulla, mutta varsinaisiin kunnostustöihin päästiin vasta vuosina 1935–1941, jolloin muureja vahvistettiin ja esilinnan kaakkoistorni rakennettiin uudelleen. Toinen maailmansota kuitenkin keskeytti työt. Sodan jälkeen korjaussuunnittelu käynnistettiin vuonna 1946. Kunnostustyöt jatkuivat vuoden 1956 jälkeen ja vuoteen 1961 mennessä linna oli kunnostettu 1400-luvun tyyliin.


title: Antonin Mercié

text: Marius Jean Antonin Mercié (30. lokakuuta 1845 Toulouse, Ranska – 13. joulukuuta 1916 Pariisi, Ranska) oli ranskalainen kuvanveistäjä ja taidemaalari. Hän syntyi Toulousessa, opiskeli Pariisin École des Beaux-Artsissa ja voitti vuonna 1868 Prix de Romen.


title: Antonin Mercié

text: Mercié loi muun muassa tunnetun Daavidia esittävän pronssiveistoksen. Hänestä tehtiin Kunnialegioonan "grand officier", ja vuodesta 1913 hän toimi Société des artistes français'n puheenjohtajana.


title: Antonin Mercié

text: Mercié kuoli 71-vuotiaana Pariisissa.


title: Rockstar Advanced Game Engine

text: Rockstar Advanced Game Engine (RAGE) on Rockstar San Diegon ja Rockstar Northin kehittämä pelimoottori. Se on suunniteltu PlayStation 3:lle, Xbox 360:lle ja Wiille, mutta se on myöhemmin muunnettu myös PC:lle.


title: Rockstar Advanced Game Engine

text: RAGE-pelimoottoria käytetään seuraavissa peleissä:


title: Józef Glemp

text: Józef Glemp [] (18. joulukuuta 1929 Inowrocław – 23. tammikuuta 2013 Varsova) oli puolalainen kardinaali. Hänet vihittiin katolisen kirkon papiksi Gnieznossa vuonna 1956 ja Warmian hiippakunnan piispaksi vuonna 1979.


title: Józef Glemp

text: Józef Glempistä tuli Varsovan ja Gnieznon arkkipiispa vuonna 1981, ja samalla Puolan katolilaisten johtaja, priimas. Glemp sai kardinaalin arvon vuonna 1983. Kun Varsovan ja Gnieznon arkkipiispan yhdistelmävirka jaettiin vuonna 1992, Glemp jäi pois korkeammasta virasta jatkaen Varsovan arkkipiispana vuoteen 2006 saakka. Józef Glemp osallistui paavin valinneeseen konklaaviin vuonna 2005.


title: Eduardo Martínez Somalo

text: Eduardo Martínez Somalo (s. 31. maaliskuuta 1927) on espanjalainen pappi. Hän on toiminut muun muassa katolisen kirkon camerlengona vuosina 1993–2007.


title: Eduardo Martínez Somalo

text: Martínez Somalo sai nimityksen kardinaaliksi 28. kesäkuuta 1988.


title: Mestalla

text: Camp de Mestalla on jalkapallostadion, joka sijaitsee Valenciassa Espanjassa. Se toimii pääsarjajoukkue Valencia CF:n kotistadionina. Stadionin kapasiteetti on 53 469, ja se on Espanjan viidenneksi suurin. Tontti, jolle stadion rakennettiin maksoi 316 400 pesetaa. Ensimmäinen ottelu stadionilla käytiin Valencia CF:n ja paikallisvastustaja Levante UD:n välillä. Vuosina 1969–1994 stadion tunnettiin Valencia CF:n pitkäaikaisen puheenjohtajan Luis Casanova Ginerin mukaan nimellä Estadio Luis Casanova.


title: Mestalla

text: Vuonna 2009 joukkueen odotetaan siirtyvän uudelle Nou Mestalla -stadionille. Stadionin kapasiteetiksi arvioidaan 75 000 ja se sijaitsee Louteis-Valenciassa hieman keskustan ulkopuolella.


title: Mestalla

text: Mestallalla, silloisella Luis Casanovalla, pelattiin vuoden 1982 maailmanmestaruuskilpailuiden alkulohkon viisi otteluita Espanjan, Hondurasin, Jugoslavian ja Pohjois-Irlannin välillä.


title: Leslie Bibb

text: Leslie Louise Bibb (s. 17. marraskuuta 1974 Bismarck, Pohjois-Dakota) on yhdysvaltalainen näyttelijä ja valokuvamalli, joka tuli tunnetuksi televisiosarjan Suositut myötä.


title: Leslie Bibb

text: Bibb syntyi Pohjois-Dakotassa ja kasvoi Nelson Countyssa, Virginiassa yhdessä kolmen vanhemman siskonsa kanssa. Hänen isänsä kuoli Bibbin ollessa 3-vuotias, minkä myötä heidän perheensä muutti Richmondiin. Bibb kävi katolilaista Saint Gertrude high schoolia.


title: Leslie Bibb

text: Vuonna 1990 The Oprah Winfrey Show ja Elite Agency järjestivät maanlaajuisen mallien etsimisen. Bibbin äiti lähetti tuolloin 15-vuotiaasta tyttärestään kuvia, jonka myötä ohjelman julkkistuomarit John Casablancas, Naomi Campbell, Linda Evangelista ja Iman olivat vakuuttuneita Leslie Bibbistä ja valitsivat hänet voittajaksi


title: Leslie Bibb

text: Käytyään ensimmäisen vuoden high schoolissa Bibb matkusti New Yorkiin ja allekirjoitti sopimuksen Elite Agencyn kanssa. Samana kesänä hän teki pitkään mallin töitä ja kävi samalla muun muassa Japanissa. Palattuaan takaisin Bibb valmistui high schoolista vuonna 1992 ja päätti siirtyä opiskelemaan Virginian yliopistoon. Hän vietti siellä kuitenkin vain yhden lukuvuoden ja jätti yliopiston kesken muuttaakseen New Yorkiin ja pyrkiäkseen valokuvamallin uralle. Myöhemmin Bibb opiskeli kolme vuotta näyttelemistä William Esper Acting Studiolla.


title: Minstrel show

text: Minstrel show oli yhdysvaltalainen 1800-luvun viihdemuoto, jossa etenkin valkoihoiset esiintyjät värjäsivät kasvonsa mustiksi ja huulensa punaisiksi (niin sanottu "blackface") karrikoidakseen afroamerikkalaisen väestön musiikkia, tapakulttuuria, vaatetusta ja tanssia.


title: Minstrel show

text: Ohjelmisto koostui Yhdysvaltojen afroamerikkalaisen väestön spirituaaleista, romansseista ja balladeista, niin sanotuista "coon songseista". (Coon oli tuohon aikaan mustista käytetty pilkkanimitys.) 1800-luvun loppua kohden coon songs -laulut väistyivät valkoisten lauluntekijöiden ohjelmiston tietä. Esimerkiksi Stephen Fosterin laulut levisivät minstrel show -esitysten kautta. Vuosisadan lopussa myös afroamerikkalaiset taiteilijat saattoivat liittyä minstrel show -tuotantoihin.


title: Minstrel show

text: Minstrel show’t kehittyivät 1830-luvulla kaksiosaisiksi. Ensimmäisessä osassa esiintyivät vain miehet. Näytäntö alkoi ohjaajan, "the interlocutorin", komennolla ”Gentlemen, be seated!”. Laitimmaisiksi sijoitetut esiintyjät esittivät pilapuheita ja muu ryhmä esitti lauluja, vaihdellen soololauluista kvartettinumeroihin.


title: Minstrel show

text: Toinen näytös alkoi prologilla, jota kutsuttiin myös "olioksi" ja siinä oli mukana myös akrobaatteja ja tanssijoita. Näytös jatkui laulu- ja tanssinumeroilla tai vaudeville-teatteriesityksellä, jota kutsuttiin myös "extravaganzaksi".


title: Minstrel show

text: 1800-luvun lopulla ragtime ja cakewalk -musiikkityylit yleistyivät eritoten minstrel show -musiikkina. Vuosisadan lopun taiteilijoista kuuluisimpiin kuuluvan Al Jolsonin ura kehittyi edelleen vaudevilleen ja äänielokuvaan saakka.


title: Minstrel show

text: Minstrel show -stereotypiat vaikuttivat yhdysvaltalaisessa ja eurooppalaisessa estraditaiteessa 1900-luvullakin. Esimerkiksi suomalaisissa kupleteissa 1920-luvulla on selviä minstrel show -vaikutteita mustista ihmisistä kertovissa lauluissa. Myös eräiden farssielokuvien, kuten "Pekka ja Pätkä neekereinä", ”neekerihahmot” sekä Musta Pekka -pelikortit ja suomalaiset lakritsipatukkahahmot juontavat juurensa minstrel show -taiteeseen.


title: Estadio Benito Villamarín

text: Estadio Benito Villamarín on jalkapallostadion Espanjan Sevillassa. Se on Espanjan pääsarjassa Primera Divisiónissa pelaavan Real Betisin kotikenttä.


title: Estadio Benito Villamarín

text: Stadion rakennettiin Sevillassa järjestettyä vuoden 1929 iberoamerikkalaista maailmannäyttelyä varten ja tunnettiin tästä syystä alun perin nimellä Estadio de la Exposición. Kaupungin vuokrattua stadionin Real Betisille vuonna 1936, vain päiviä ennen Espanjan sisällissodan alkua, käyttöön vakiintui nimi Estadio de Heliópolis stadionin sijainnin mukaan. Ensimmäiset viralliset ottelunsa Betis pelasi stadionilla sodan vuoksi vasta vuonna 1939. Sodan aikana stadion toimi muun muassa italialaisjoukkojen tukikohtana.


title: Estadio Benito Villamarín

text: Benito Villamarínin puheenjohtajakaudella 1955–1965 stadion siirtyi Betisin omistukseen ja sai nykyisen nimensä. Stadionkauppojen ohella Villamarín oli nostamassa sodan seurauksena vaikeuksiin ajautunutta Betisiä takaisin korkeimmalle sarjatasolle 15 vuoden tauon jälkeen.


title: Estadio Benito Villamarín

text: Stadionia remontoitiin runsaasti Espanjassa järjestettyjä vuoden 1982 MM-kilpailuita varten ja myöhemmin 1990-luvun lopussa vastaamaan . Jälkimmäisten muutosten myötä stadion nimettiin silloisen puheenjohtajan ja enemmistöosakkaan Manuel Ruiz de Loperan mukaan Estadio Manuel Ruiz de Loperaksi. Lokakuussa 2010 seuran johtokunta päätti vaihtaa nimen jälleen ja jäsenäänestyksessä nimeksi palasi Estadio Benito Villamarín.


title: Estadio Benito Villamarín

text: Vuoden 1982 MM-kilpailuiden otteluiden lisäksi stadionilla pelattiin muun muassa vuoden 1983 kuuluisa EM-karsintaottelu Espanjan ja Maltan välillä. 11 maalin voiton ottelusta tarvinnut Espanja voitti 12–1 ja selvisi vuoden 1984 EM-kilpailuihin, jossa se saavutti hopeaa.


title: Estadio Benito Villamarín

text: Stadionilla pelattiin vuoden 1982 maailmanmestaruuskilpailuiden alkulohkon 6 otteluita.


title: Hannu Hovi

text: Hannu Hovi (oik. Hannu Paavali Hovilainen, 4. syyskuuta 1935 Laukaa - 26. huhtikuuta 1982 Laukaa) oli suomalainen iskelmälaulaja.


title: Hannu Hovi

text: Hovi aloitti Teemu Malisen yhtyeen solistina 18-vuotiaana. Hän lauloi myös jyväskyläläisessä kvintetissä, jossa oli mukana myös ralliautoilija Pauli Toivonen. Hovin levytysura alkoi vuonna 1955 Westerlundin His Master’s Voice -levymerkille. Tunnetuimpia Westerlundin 23 levytetystä kappaleesta olivat ”Sireenien aikaan”, ”Keväinen Venetsia”, ”Lumous” ja ”Mustalaistango”. Vuonna 1958 hän levytti Maynie Sirénin kanssa kolme duettoa: ”Laivani lähdössä on”, ”Syysunelmia” ja ”Villiruusu”. 1960-luvun alussa hän voitti Keski-Suomessa Kivistön työväentalolla Olavi Virran järjestämän tangokilpailun. Samoihin aikoihin hän toimi Pentti Vaittisen yhtyeen laulusolistina ja basistina.


title: Hannu Hovi

text: 1960-luvun puolivälin jälkeen keikkailu loppui Hovin alkoholiongelmien vuoksi. Hän oli musikaalisesti lahjakas, mutta kuitenkin pohjimmiltaan arka: esiintyminen ja jopa levyttäminen pelottivat häntä. 1960-luvulla Hovi avioitui ja sai viisi lasta. Vuonna 1980 Hovi esiintyi viimeisen kerran julkisuudessa Yleisradiossa Markku Saarisen ohjelmassa "Muistatko Hannu Hovin?". Hovi kuoli sairauskohtaukseen kotiseudullaan 46-vuotiaana.


title: Hannu Hovi

text: Hovilaisen taiteilijanimeä Hannu Hovi käytti myös Henry Theel vuosina 1954–1955.


title: Jim Bacon

text: James Alexander "Jim" Bacon (15. toukokuuta 1950 – 20. kesäkuuta 2004) oli australialainen työväenpuolueen poliitikko. Hän syntyi Melbournessa ja opiskeli Monash-yliopistossa.


title: Jim Bacon

text: Bacon toimi Tasmanian pääministerinä vuodesta 1998. Hän erosi virasta maaliskuussa 2004 sairastuttuaan keuhkosyöpään, johon hän saman vuoden kesäkuussa kuoli 54-vuotiaana.


title: Jim Bacon

text: Tasmanian yliopisto myönsi Baconille postuumin kunniatohtorinarvon, ja vielä kesäkuussa 2005 hänestä tehtiin Australian ritarikunnan "companion".


title: Phillip Bennett

text: Sir Phillip Harvey Bennett (s. 27. joulukuuta 1928) oli Tasmanian kuvernööri vuosina 1987–1995. Hän loi pitkän sotilasuran ja eteni lopulta Australian puolustusvoimien päälliköksi, jona hän toimi vuosina 1984–1987.


title: Phillip Bennett

text: Bennett kuuluu mm. Australian ritarikuntaan, Brittiläisen imperiumin ritarikuntaan ja Distinguished Service Orderiin. Hän sai Tasmanian yliopiston kunniatohtorin arvon vuonna 1992 ja Centenary Medalin 2001.


title: Borchardt C-93

text: Borchardt C-93 on saksalaisen asesuunnittelijan Hugo Borchardtin suunnittelema, vuonna 1893 tuotantoon tullut itselataava pistooli. Sen sulkumekanismi perustuu lyhyeen piippurekyyliin ja lukkomekanismina toimii Maxim-konekivääristä periytyvä polvilukko.


title: Borchardt C-93

text: Karlsruhelaisen "Ludwig Loewe & Companyn" ja "Deutsche Waffen- und Munitionsfabrikenin" valmistama 7,65 × 25 millimetrin Borchardt-kaliiperinen ase oli yksi ensimmäisistä sarjavalmistukseen päässeistä itselataavista pistooleista ja ensimmäinen, joka oli varustettu kahvan sisään sijoitetulla irtolippaalla. Sitä valmistettiin noin 3 100 kappaletta, näistä Loewe valmisti noin 1 100 kappaletta.


title: Borchardt C-93

text: Georg Luger suunnitteli sen pohjalta uuden, edeltäjäänsä yksinkertaisemman, pienemmän ja kenttäkelpoisemman Parabellum-pistoolin ja siihen uuden Parabellum-patruunan.


title: Seychellienparatiisimonarkki

text: Seychellienparatiisimonarkki ("Terpsiphone corvina") on äärimmäisen uhanalainen Seychelleillä La Diguen ja Mariannen saarilla elävä varpuslintu. Lisäksi lintuja on raportoitu nähdyn myös Praslinin ja Félicitén saarilta. BirdLife on onnistunut palauttamaan lajin Denissaarelle.


title: Seychellienparatiisimonarkki

text: Kooltaan seychellienparatiisimonarkki on noin 20 cm. Koiraalla on lisäksi kaksi 16 cm pitkää keskimmäistä pyrstöhöyhentä. Koiras on kokonaan musta. Nuoret linnut ja naaraat ovat väritykseltään ruskeampia. Seychellienparatiisimonarkin laulu on viheltäviä ääniä.


title: Seychellienparatiisimonarkki

text: Seychellienparatiisimonarkin elinympäristöä ovat erityisesti suoalueiden lähellä sijaitsevat kosteat alueet, joilla on kasvettava "Calophyllum inophyllum" -puita ja manteliketapaneja ("Terminalia catappa"). Laji on hyönteissyöjä.


title: Seychellienparatiisimonarkki

text: Seychellienparatiisimonarkkikannan kooksi arvioidaan 210–280 yksilöä. Suurimmat lajiin kohdistuvat uhkat ovat elinympäristön tuhoutuminen rakennustoiminnan takia sekä turismi. Lisäksi saarelle levinnyt "Pirtia stratiotes" -kasvi on saattanut vähentää lintujen ravintonaan käyttämien hyönteisten määrää. Jotkin saaren alkuperäisistä ja saarelle levinneistä linnuista ja nisäkkäistä ovat pesärosvoja.


title: Luba Goy

text: Luba Goy (s. 8. marraskuuta 1945 Haltern, Saksa) on koomikko ja näyttelijä. Hänen vanhempansa olivat ukrainalaissyntyisiä. Perhe muutti vuonna 1951 Kanadaan.


title: Luba Goy

text: Goy on muun muassa yksi television ja radion kautta tunnetuksi tulleen "Royal Canadian Air Farce" -koomikkoryhmän jäsenistä. Hänellä on ollut myös elokuvarooleja.


title: Sheila Copps

text: Sheila Maureen Copps (s. 27. marraskuuta 1952) on kanadalainen poliitikko. Hän edusti liberaalipuoluetta liittovaltion parlamentissa vuosina 1984–2004.


title: Sheila Copps

text: Sekä Coppsin isä (Victor) että äiti (Geraldine) ovat vaikuttaneet politiikassa.


title: Sheila Copps

text: Copps toimi uransa aikana muun muassa maan varapääministerinä vuosina 1993–1996 ja 1996–1997.


title: Hondurasintimanttikolibri

text: Hondurasintimanttikolibri ("Amazilia luciae") on kolibreihin kuuluva erittäin uhanalainen kiitäjälintu.


title: Hondurasintimanttikolibri

text: Hondurasintimanttikolibri on 9,5 cm pitkä kolibri, jolla on sinivihreä kurkku ja rinta. Linnun vatsapuoli on harmahtava, selkäpuoli tumma ja kiiltelee pronssin ja vihreän sävyissä. Linnun nokka on musta ja lähes suora, mutta nokan alaosassa on hieman punaista.


title: Hondurasintimanttikolibri

text: Lajia tavataan ainoastaan Hondurasissa. Lintua on nähty viime aikoina kolmella alueella, lisäksi aiemmin on tavattu yksitoista yksilöä kuudella muulla paikalla. Vuosina 1950-1988 ei nähty yhtään yksilöä, mutta vuonna 1988 löydettiin kaksi esiintymää.Vuonna 1991 löydettiin vielä parikymmentä lintua kolmannelta alueelta.


title: Hondurasintimanttikolibri

text: Hondurasintimanttikolibri elää kuivassa piikkipensaikossa tai matalassa metsässä melkokorkealla vuoristossa 1200 metrin korkeudelle asti. Löytöpaikkojen pusikko on 6-10 m korkeaa, ja sitä hallitsevat mimosakasvit, kaktukset ja tyräkkikasvit. Karjan laiduntaminen on hävittänyt aluskasvillisuuden ja vähentänyt kukkivia kasveja.


title: Hondurasintimanttikolibri

text: Hondurasintimanttikolibri käyttää mettä ravinnokseen. Sitä on tavattu ruokailemassa monien eri kasvilajien kukissa. Lisäravinnoksi se sieppaa hyönteisiä.


title: Sheila Kelley

text: Sheila Kelley (s. 9. lokakuuta 1961) on yhdysvaltalainen näyttelijä. Hänellä on ollut rooleja esimerkiksi televisiosarjassa "L.A. Law" ja elokuvassa "Dancing at the Blue Iguana" (2000).


title: Sheila Kelley

text: Kelleyn puoliso on näyttelijä Richard Schiff.


title: Richard Schiff

text: Richard Schiff (s. 27. toukokuuta 1955) on yhdysvaltalainen näyttelijä, joka tunnetaan Toby Zieglerin roolista televisiosarjassa "West Wing". Hän voitti vuonna 2000 Emmy-palkinnon.


title: Richard Schiff

text: Schiffin puoliso on näyttelijä Sheila Kelley.


title: Paul Reiser

text: Paul Reiser (s. 30. maaliskuuta 1957 New York, New York, Yhdysvallat) on yhdysvaltalainen näyttelijä, käsikirjoittaja ja stand up -koomikko. Hän on syntynyt ja kasvanut New Yorkissa. Reiser opiskeli Binghamtonin yliopistossa pianonsoittoa ja säveltämistä. Hän on ollut neljä kertaa Golden Globe -ehdokkaana ja kuusi kertaa Emmy-ehdokkaana. Parhaiten hänet tunnetaan komediasarjasta "Hulluna sinuun", jossa hän näytteli miespääosaa Paul Buchmanina. Hän on esiintynyt myös esimerkiksi elokuvissa "Rakas poikani", "Blondi joka sanoi tahdon", "Aliens – paluu" ja "Ei omena kauas putoa".


title: Paul Reiser

text: Reiser on naimisissa Paula Ravetsin kanssa, ja heillä on vuosina 1995 ja 2000 syntyneet pojat. Reiser asuu perheineen Los Angelesissa.


title: Itas Diatec Trentino

text: Itas Diatec Trentino on italialainen huippulentopallojoukkue, joka on hallitseva A1-liigan mestari vuodelta 2008. Italian mestaruus on seuran toistaiseksi historian kovin saatuvus. Trentinon joukkue perustettiin vuonna 2000. Joukkue pelaa ottelunsa viiden tuhannen katsojan Pala Trento hallissa.


title: Psyko III

text: Psyko III on yhdysvaltalainen kauhuelokuva vuodelta 1986. Elokuva on jatkoa kahdelle aikaisemmalle "Psyko"-elokuvalle. Pääroolissa jatkava Anthony Perkins vastasi myös elokuvan ohjauksesta.


title: Psyko III

text: Norman Bates (Anthony Perkins) viettää rauhallista ja huomaamatonta elämää; päätyökseen hän ylläpitää motelliaan. Nuori Maureen (Diana Scarwid) karkotetaan nunnaluostarista, ja hän eksyy matkallaan, kunnes löytää tiensä Batesin motelliin. Norman näkee Maureenissa jotain tuttua, ja vanhat muistot alkavat herätä: Maureen muistuttaa hänen ensimmäisessä elokuvassa murhaamaansa Marionia.


title: Psyko III

text: Normanin käytös alkaa Maureeniin ihastumisen myötä muuttua levottomaksi, ja skitsofrenian oireet alkavat vaivata häntä entistä pahemmin. Normanin toinen persoona eli hänen äitinsä vaatii tappamaan Maureenin, mutta Norman itse käy sisäistä taistelua, jotta ei surmaisi tätä. Normanin skitsofreenisuus pääsee taas valloilleen, ja hän alkaa surmata motellin muita asukkaita. Motelliin työskentelemään tullut muusikonalku Duane (Jeff Fahey) huomaa Normanin teot ja uhkaa paljastaa tämän. Norman ja Duane joutuvat käsirysyyn ja Norman saa Duanen hengiltä, jonka jälkeen hän hävittää ruumiin.


title: Psyko III

text:
Samoihin aikoihin utelias toimittaja Tracy Venable (Roberta Maxwell) saapuu kaupunkiin tutkimaan motellilla aiemmin tapahtuneita katoamisia ja haastattelemaan Normania, koska uskoo tämän olleen katoamisten takana. Tracy kertoo Normanin menneisyydestä Maureenille, josta on tullut läheinen Normanin kanssa. Maureen säikähtää mutta uskoo, että Norman on muuttunut, ja hän palaa myöhemmin Normanin luo. Hänen kävellessään portaita yläkertaan Normanin äiti huutaa pojalleen, jolloin tämä työntää vahingossa Maureenin alas portaita, aiheuttaen tämän kuoleman. Norman suuttuu äidilleen. Myöhemmin Tracy saapuu motellille ja näkee Normanin "äidin" veitsi kädessä. Tracy yrittää puhua Normanille järkeä, mutta äiti käskee Normania surmaamaan Tracyn. Tämä saa kuitenkin Normanin viime hetkellä järkiinsä, jolloin Norman puukottaa palsamoidun äitinsä ruumiin ja surmaa tämän lopullisesti. Seriffi saapuu ja viedessään Normania autoon hän mainitsee, ettei Normania päästetä koskaan vapaaksi. Norman sanoo jo olevansa vapaa, sillä hän pääsi eroon äidistään. Kuitenkin, autossa hän ottaa esille talteen ottamansa äidin käden hivellen sitä.
"Video-oppaassa" vuodelta 1994 Kari Salminen sanoo elokuvaa parodianmakuiseksi lämmittelyksi, jota kuitenkin katsoo sujuvasti. Hän antaa "Psyko III:lle" kaksi tähteä viidestä, mikä vastaa sanallista arviota ”keskinkertainen”.


title: Aleš Gorza

text: Aleš Gorza (s. 20. heinäkuuta 1980 Črna na Koroškem, Jugoslavia) on slovenialainen alppihiihtäjä.


title: Aleš Gorza

text: Gorza sijoittui St. Moritzin MM-kilpailuissa 2003 neljänneksi suurpujottelussa ja kahdenneksitoista alppiyhdistetyssä. Bormiossa 2005 hän oli suurpujottelussa kahdeksastoista. Torinon olympialaisissa 2006 hän sijoittui alppiyhdistetyssä viidenneksitoista. Vancouverissa 2010 hän oli suurpujottelussa kymmenes ja supersuurpujottelussa yhdestoista.


title: Aleš Gorza

text: Gorza saavutti ensimmäiset ja toistaiseksi ainoat palkintosijansa maailmancupissa oltuaan kaudella 2007–2008 kolmas sekä Bormion että Whistlerin supersuurpujottelussa. Hän sijoittui supersuurpujottelun kokonaispisteissä kolmanneksitoista.


title: Aleš Gorza

text: Hän edustaa SK Crna TAB -seuraa.


title: Raimo Vartia

text: Raimo Veikko Vartia (15. tammikuuta 1937 Helsinki – 17. joulukuuta 2018 Helsinki) oli suomalainen koripalloilija, pelipaikaltaan pelintekijä.


title: Raimo Vartia

text: Vartia pelasi Suomen maajoukkueessa Tokion kesäolympialaisissa 1964 ja kolmissa EM-kilpailuissa ja voitti kaksi Pohjoismaiden mestaruutta. Miesten SM-sarjassa hän edusti HKT:ta voittaen 1960-luvulla viisi Suomen mestaruutta ja kolme muuta SM-mitalia. Vartia toimi SM-sarjassa myös päävalmentajana kolmen kauden ajan.


title: Raimo Vartia

text: Pelintekijänä pelannut Vartia edusti kasvattajaseuraansa HKT:ta koko pelaajauransa ajan ja toimi joukkueen kapteenina. Suomen mestaruuden hän voitti viidesti (1961–1965). Kaikkiaan hän pelasi SM-sarjassa 15 kautta, otteluita kertyi 268 ja pisteitä 3723. Hänen yksittäisen ottelun piste-ennätyksensä SM-sarjassa oli 47. Keväällä 1964 HKT ylsi Euroopan cupissa puolivälieriin.


title: Raimo Vartia

text: Pelaajauransa lopetettuaan Vartia toimi HKT:n päävalmentajana kausina 1966–1968 voittosuhteella 55,5 % ja kaudella 1970–1971 Kontulan Urheilijoiden päävalmentajana.


title: Raimo Vartia

text: Vartia voitti myös A-poikien Suomen mestaruuden vuonna 1954 ja lukuisia ikämiesmestaruuksia. HKT jäädytti Vartian pelipaidan seuran 75-vuotisjuhlavuonna 2004.


title: Raimo Vartia

text: Vartia oli mukana Suomen menestyksekkäimmässä koripallomaajoukkueessa Tokion kesäolympialaisissa 1964. Yhteensä hän pelasi 85 miesten maaottelua joissa teki 331 pistettä. Hän voitti kaksi Pohjoismaiden mestaruutta (1962 ja 1964) ja oli kolmasti mukana EM-lopputurnauksessa (1959, 1961 ja 1963).


title: Convair 880

text: Convair 880 oli Convairin valmistama suihkumoottorimatkustajalentokone. Se suunniteltiin kilpailemaan Boeing 707:n ja Douglas DC-8:n kanssa olemalla näitä pienempi ja nopeampi, mutta tämä kompromissi ei saanut aikaan suosiota; lentoyhtiöt eivät olleet kiinnostuneet koneesta pienemmän matkustajakapasiteetin takia. Ainoastaan 65 kappaletta valmistettiin vuosina 1959–1962, ja General Dynamics vetäytyi lopulta matkustajalentokonemarkkinoilta tultuaan siihen tulokseen, että 880-projekti oli epäonnistunut. 880:n pitempi ja nopeampi versio oli Convair 990. Yhdysvallat


title: Lee Hoffman

text: Shirley Bell "Lee" Hoffman (14. elokuuta 1932 – 6. helmikuuta 2007) oli yhdysvaltalainen kirjailija sekä tunnettu science fiction -fani ja -toimittaja. Hän julkaisi itsekin jonkin verran tieteiskirjallisuutta, joskin pääasiallinen painopiste oli lännenkirjallisuudessa. Hän kirjoitti niin ikään kansanmusiikista.


title: Lee Hoffman

text: Hoffman kuoli 74-vuotiaana sydänkohtaukseen.


title: Peter Sarno

text: Peter Sarno (s. 26. heinäkuuta 1979 Toronto, Ontario, Kanada) on kanadalainen jääkiekkoilija, joka pelaa keskushyökkääjänä Saksan DEL-liigan Frankfurt Lionsissa ja hän oli joukkueen paras pistemies kaudella 2007-08 ja DEL-liigan kolmanneksi paras pistemies.


title: Peter Sarno

text: Sarnolla on 7 NHL-ottelua joissa on tehnyt yhden maalin.


title: Peter Sarno

text:
Sarno on edustanut Euroopassa Frankfurt Lionsin lisäksi sveitsiläistä Fribourg-Gotteronia kaudella 2006-07 ja SM-liigan Espoo Bluesia kaudella 2002-03.
Espoossa hän pelasi huippukauden tekemällä 45 ottelussa tehot 17+23=40.


title: Stijn De Smet

text: Stijn De Smet (s. 27. maaliskuuta 1985 Brugge) on belgialainen jalkapalloilija. Hän on pelannut sekä keskikenttäpelaajana että hyökkääjänä. De Smet edustaa tällä hetkellä Cercle Bruggea, ja seura on samalla hänen ensimmäinen ammattilaisseuransa.


title: Stijn De Smet

text: Maajoukkueissa De Smet on pelannut harvakseltaan. Belgian alle 21-vuotiaiden maajoukkueessa hän ehti pelata kymmenen ottelua, joissa hän teki kolme maalia. De Smet on pelannut yhden ottelun myös aikuisten maajoukkueessa. Hän pelasi debyyttinsä Marokkoa vastaan.


title: Lukáš Zíb

text: Lukáš Zíb (24. helmikuuta 1977 České Budějovice, Tšekkoslovakia) on tšekkiläinen jääkiekkoilija, joka pelaa puolustajana.


title: Lukáš Zíb

text: Zíb pelasi vuosina 1994–2002 kahdeksan kautta Tšekissä edustaen kasvattajaseuraansa HC České Budějovicea ja HC Zlíniä ennen kuin siirtyi kaudella 2001–2002 Espoo Bluesiin. Hän osoittautui Espoossa kuitenkin pettymykseksi ja pelasi vain viisi ottelua. Zíb palasi takaisin Tšekkiin HC Karlovy Varyyn. Vuosina 2002–2006 hän pelasi Saksassa ja Venäjällä. Vuonna 2006 Zíb palasi takaisin Tšekkiin. Vuonna 2007 hänet valittiin Tšekin extraliigan parhaaksi puolustajaksi.


title: Irina Pulkka

text: Meri Irina Pulkka (s. 2. elokuuta 1965 Helsinki) on suomalainen näyttelijä, joka on valmistunut Teatterikorkeakoulusta. Hän on esiintynyt useissa suomalaisissa elokuvissa, televisiosarjoissa ja radiokuunnelmissa. Pulkka on työskennellyt vierailevana teatterinäyttelijänä muun muassa Teatteri Takomossa, Rauman kaupunginteatterissa, Valtimonteatterissa, Espoon kaupunginteatterissa ja Teatteri Jurkassa.


title: Irina Pulkka

text: Pulkka on tehnyt perinteisen teatterityön lisäksi kiertäviä ravintolateatteriesityksiä, katuteatteria, nukketeatteria ja erilaisia performansseja. Lisäksi hän on ollut perustamassa vapaita teatteriryhmiä ja toiminut kansainvälisen lasten- ja nuortenteatterijärjestö Suomen Assitejn puheenjohtajana.


title: Irina Pulkka

text: Pulkka sai vuonna 2009 Taiteen keskustoimikunnalta näyttämötaiteen kolmivuotisen taiteilija-apurahan. Hän tehnyt useissa produktioissaan yhteistyötä kirjailija Rosa Liksomin kanssa. Turun kulttuuripääkaupunkivuonna Pulkka esiintyi juhlavuoden kunniaksi esitetyssä Joutomaa-näytelmässä.


title: Irina Pulkka

text: Irina Pulkan veli on suomalainen meikkitaiteilija Riku Campo.


title: Daniel Leonhard

text: Daniel Leonhard (s. 24. joulukuuta 1972) on saksalainen pistooliampuja.


title: Daniel Leonhard

text: Daniel Leonhard on saavuttanut MM-kilpailuista yhden kutakin mitalia. Stavangerissa 1991 hän oli mukana voittamassa joukkupronssia Saksalle 10 m ilmapistoolilla. Barcelonassa 1998 Leonhard saavutti 25 m olympiapistoolilla joukkuekultaa ja henkilökohtaista hopeaa.


title: The Next Best Thing

text: The Next Best Thing (Työnimi: One-Night-Stand) on vuonna 2000 julkaistu komedia-draama elokuva, jonka ohjasi John Schlesinger. Pääosia esittävät Rupert Everett, Madonna ja Benjamin Bratt.


title: The Next Best Thing

text: Elokuva kertoo kahdesta parhaasta ystävästä, jotka ovat heteronainen Abbie (Madonna) ja homomies, Robert (Everett). He päätyvät humalassa sänkyyn, jolloin Abbie tulee raskaaksi ja he päättävät kasvattaa lapsen yhdessä. Viisi vuotta myöhemmin Abbie rakastuu heteromies Ben Cooperiin (Benjamin Bratt), ja tahtoo muuttaa hänen ja Robertin kanssa saamansa lapsen Samin kanssa muualle. Asiaa selvitetään oikeussalissa.


title: The Next Best Thing

text:
Elokuvan saamat arviot ja julkisuus oli pettymys. Madonna sai Razzie -palkinnon huonoimman näyttelijän roolista. Elokuva oli ehdolla myös neljään muuhuun Razzieen ja kahteen muuhun palkintoon.
Elokuva sai oman soundtrackinsa nimeltä The Next Best Thing. Se sisältää kaksi laulua elokuvan yhdeltä päänäyttelijä Madonnalta. ("American Pie" ja "Time Stood Still").


title: The Next Best Thing

text: Madonnan cover versio "American Pie" oli soundtrackin ainoa julkaistu single.


title: Hans-Jürgen Bauer-Neumaier

text: Hans-Jürgen Bauer-Neumaier (s. 23. huhtikuuta 1968 Obertaufkirchen) on saksalainen pistooliampuja.


title: Hans-Jürgen Bauer-Neumaier

text: Hans-Jürgen Bauer-Neumaier saavutti MM-kilpailuissa Barcelonassa 1998 50 m pistoolilla hopeaa tuloksella 666,7 (567+99,7).


title: Jarkko Pajunen

text: Jarkko Matti Pajunen (s. 16. syyskuuta 1970 Varkaus) on suomalainen näyttelijä. Hän on valmistunut teatteritaiteen maisteriksi vuonna 1997.


title: Jarkko Pajunen

text: Hän on esiintynyt monissa kotimaisissa elokuvissa ja televisiosarjoissa. Eritoten häntä on nähty Johanna Vuoksenmaan ohjaamissa elokuvissa ja tv-sarjoissa.


title: Pontus Farnerud

text: Hans Pontus Farnerud (s. 4. kesäkuuta 1980 Helsingborg) on ruotsalainen jalkapalloilija, pelipaikaltaan keskikenttäpelaaja. Hän pelaa Sporting CP:n joukkueessa.


title: Pontus Farnerud

text: Farnerudin aloitti ammattilaisena pelatessaan kaksi vuotta kotimaassaan Landskrona BoISin joukkueessa, jossa hän sai paljon peliaikaa ja antoi hyviä näyttöjä maalintekotaidoistaan tehtyään neljätoista maalia kahden kauden aikana. Seuraavaksi hän liittyi AS Monacon joukkueeseen, jonka riveissä hän voitti liigamestaruuden kaudella 2000. Hän siirtyi seuraavaksi kaudeksi RC Strasbourgin riveihin, josta hän kuitenkin lähti heti seuraavaksi kaudeksi Monacoon ja jälleen seuraavaksi kaudeksi Strasbourgiin. Kaudeksi 2006 hän teki sopimuksen Portugalilaisseura Sporting CP:n kanssa, hän saavutti seuraavalla kaudella Portugalin cupin ja supercupin voitot.


title: Pontus Farnerud

text: Farnerud on jo vuosia lukeutunut maajoukkueen vakionimiin, hän debytoi aikuisten maajoukkueessa vuonna 2001 ja on edustanut maataan kahdessa arvoturnauksessa: MM-kisoissa 2002 ja EM-kisoissa 2004. Hän pelasi myös Ruotsin alle 21-vuotiaiden joukkueessa 14 ottelua ja teki kuusi maalia.


title: Gary Lachman

text: Gary Lachman (salanimi Gary Valentine; s. 24. joulukuuta 1955 Bayonne, New Jersey) on yhdysvaltalainen kirjailija ja muusikko. Hän oli Blondie-yhtyeen perustajajäseniä. Hänen tilalleen yhtyeeseen tuli 1977 Nigel Harrison. Myöhemmin hän soitti kitaraa Iggy Popin yhtyeessä. Lachman on kirjoittanut useita kirjoja okkultismin historiasta. Näistä on suomennettu "Tajunnan alkemistit" ja "Aleister Crowley" (Like).


title: Gary Valentine

text: Gary Valentine (oik. Gary Joseph Knipfing; s. 22. marraskuuta 1961) on yhdysvaltalainen näyttelijä ja koomikko.


title: Walthari

text: Walthari oli langobardien kuningas vuosina 539–546. Hän oli alaikäinen noustessaan valtaistuimelle, ja hallinnosta vastasi käytännössä Audoin. Ilmeisesti Audoin surmautti Waltharin ennen kuin tämä tuli täysi-ikäiseksi, jotta voisi itse anastaa kruunun.


title: Alfred Russel Wallace

text: Alfred Russel Wallace OM, FRS (8. tammikuuta 1823 – 7. marraskuuta 1913) oli brittiläinen luonnontieteilijä, tutkimusmatkailija, humanisti ja yhteiskuntakriitikko. Hänet tunnetaan paitsi ”eliömaantieteen isänä” myös luonnonvalintateorian kehittämisestä itsenäisesti riippumatta saman aiheen kanssa työskennelleestä Charles Darwinista. Hän kehitti runsaasti evoluutioteoriaa, muun muassa Wallacen ilmiö ja eläinten värivaroitus ovat hänen keksimiänsä käsitteitä. Darwin sai tietää Wallacen ajatuksista alkukesällä 1858, kun tämä lähetti hänelle esseen "Lajien taipumuksesta poiketa loputtomasti alkuperäisestä". Essee oli idealtaan täysin sama kuin Darwinin teoria. Kunnia ajatuksen keksimisestä sovittiin jaettavaksi molemmille. Niinpä heinäkuussa 1858 kummankin kirjoituksen yhteenveto esiteltiin yhtä aikaa. Jälkeenpäin Darwin työskenteli asian parissa voimallisemmin ja kokosi todisteita teorian tueksi.


title: Alfred Russel Wallace

text: Wallace uskoi spiritualismiin ja hänen filosofinen käsityksensä maailmasta oli dualistinen. Wallace oli yksi ensimmäisistä tieteilijöistä, joka osoitti huolensa ihmisen toiminnan vaikutuksista luontoon.


title: Alfred Russel Wallace

text: Wallace nimesi ja kuvaili linnuista muun muassa punaotsalurikin ("Charmosyna rubronotata").


title: Sammy Nestico

text: Samuel Lewis "Sammy" Nestico (s. 6. helmikuuta 1924) on yhdysvaltalainen big band -säveltäjä. Hän on tehnyt sovituksia useille maailmankuuluille esiintyjille, kuten Count Basien orkesterille.


title: Sammy Nestico

text: Nestico syntyi Pittsburghissa Pennsylvaniassa ja valmistui Duquesnen yliopistosta, josta hän sai sittemmin kunniatohtorinarvon. Hän on opettanut myös Georgian yliopistossa.


title: Pelon hetket

text: Pelon hetket ("The Vanishing") on George Sluizerin ohjaama yhdysvaltalainen elokuva vuodelta 1993. Se on uusintaversio elokuvasta "Kadonnut" ("Spoorloos", Alankomaat 1988). Elokuvan pääosassa näyttelevät Kiefer Sutherland, Jeff Bridges, Sandra Bullock ja Nancy Travis. Elokuva kertoo perheenisästä Barneystä (Jeff Bridges) joka on hellä ja huolehtivainen aviomies kun samaan aikaan hän suunnittelee jotain aivan kauheaa tekoa. Kiefer Sutherland näyttelee elokuvassa Jeff Harrimania joka on kuumeisesti yrittänyt etsiä kadonnutta naisystäväänsä viimeiset kolme vuotta.


title: Pelon hetket

text: Jeff Harriman (Kiefer Sutherland) on naisystävänsä Dianen (Sandra Bullock) kanssa automatkalla. He pysähtyvät tankkaamaan huoltoasemalle, jossa Diane yllättäen katoaa. Kolmen vuoden ajan Jeff yrittää epätoivoisesti etsiä mystisesti kadonnutta naisystäväänsä. Jeffillä ei Dianen katoamisen vuoksi ole mielenrauhaa. Jeff tapaa Ritan (Nancy Travis) ja yrittää tämän avulla unohtaa Dianen ja aloittaa puhtaalta pöydältä.


title: Pelon hetket

text: Eräänä päivänä Barney astelee Jeffin kotiovesta sisään ja tunnustautuu olevansa Dianen sieppaaja. Jeff pahoinpitelee Barneyn, joka kuitenkin tämän jälkeen kehottaa Jeffiä tulemaan mukaansa mikäli tämä haluaa tietää, mitä Dianelle tapahtui. Jeff ja Barney lähtevät autolla huoltoasemalle, jossa Diane katosi kolme vuotta aiemmin. Barney tarjoaa Jeffille huumattua kahvia, jonka juodessaan tämä saisi tietää, mitä Dianelle tapahtui. Jeff suostuu juomaan.


title: Pelon hetket

text: Jeff herää haudattuna maan alta ja joutuu paniikkiin. Rita on kuitenkin päässyt Barneyn jäljille ja löytää tiensä mökille. Rita on joutumassa Barneyn surmaamaksi, mutta pelastautuu uskottelemalla kaapanneensa Barneyn tyttären. Rita pelastaa Jeffin, joka tajuihinsa palatessaan tappaa Barneyn lapiolla.


title: Pelon hetket

text: "Video-oppaassa" vuodelta 1994 Bello Romano sanoo, ettei tämä hyvin näytelty mutta etäännyttävän oloinen jenkkiversio vedä vertoja alkuperäiselle hollantilaiselokuvalle. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: Christian Kezel

text: Christian Kezel (s. 6. kesäkuuta 1950 Villeurbanne) on ranskalainen pistooliampuja.


title: Christian Kezel

text: Christian Kezel saavutti MM-kilpailuissa Milanossa 1994 hopeaa 25 m isopistoolissa tuloksella 585.


title: Tiina Mylläri

text: Tiina Mylläri on suomalainen näyttelijä. Hänen tunnetuin roolinsa oli Timo Koivusalon "Pekko Aikamiespoika" -elokuvien Katariina vuosina 1995–1997. Hän näytteli myös vuonna 2005 "Salatut elämät" -televisiosarjassa Ken Ojalan isosisko Madde Ojalaa.


title: Al Neuharth

text: Allen Harold (”Al”) Neuharth (22. maaliskuuta 1924 – 19. huhtikuuta 2013) oli yhdysvaltalainen liikemies ja kolumnisti, joka perusti "USA Today" -lehden vuonna 1982 ja Freedom Forumin 1991. Palveltuaan toisessa maailmansodassa hän opiskeli Etelä-Dakotan yliopistossa.


title: Oleh Tkatšev

text: Oleh Tkatšev (s. 5. toukokuuta 1962 Kiova) on ukrainalainen pistooliampuja.


title: Oleh Tkatšev

text: Oleh Tkatšev on saavuttanut MM-kilpailuissa yhden hopean ja neljä pronssia. Milanossa 1994 hän voitti 25 m isopistoolilla joukkuehopeaa ja henkilökohtaista pronssia. Lahdessa 2002 Tkatšev saavutti joukkuepronssia 25 m isopistoolissa ja 25 m olympiapistoolissa. Zagrebissa 2006 hän voitti joukkuepronssia 25 m vakiopistoolissa.


title: Maija Paunio

text: Maija Johanna Paunio on suomalainen näyttelijä, jonka tunnetuin rooli oli vuosina 2006–2007 draamasarjassa "Käenpesä", jossa hän näytteli Olga Pavlovan roolin. Teatterityötä hän on tehnyt lähinnä vapaissa ryhmissä, muun muassa Teatteri Jurkassa ja Teatteri PuoliQ:ssa.


title: Maija Paunio

text: Valkokankaalla hänet on nähty muun muassa elokuvissa "Päätalo" (2008) ja "Roskisprinssi" (2011).


title: Viktor Makarov

text: Viktor Makarov (s. 26. toukokuuta 1965 Öskemen) ukrainalainen pistooliampuja.


title: Viktor Makarov

text: Viktor Makarov on saavuttanut MM-kilpailuissa kullan, hopean ja kaksi pronssia. Milanossa 1994 hän saavutti 50 m pistoolissa joukkuekultaa ja henkilökohtaista hopeaa ja Lahdessa 2002 joukkupronssia 10 m ilmapistoolissa ja 50 m vapaapistoolissa.


title: Trakai

text:
Trakai (, , , 1940 asti ) on kaupunki Liettuassa, 28 kilometriä länteen Vilnasta. Trakai on suosittu turistikohde. Kaupungin asukasluvuksi (2012) arvioitiin 4 934.
Trakain alueella sijaitsee yli 200 järveä, joista suurin ja syvin on Galvė. Järvet ympäröivät myös kaupunkia joka puolelta.


title: Trakai

text: Kaupunki ja lähialue alkoivat kehittyä 1200-luvulla. Tarinan mukaan Liettuan suurruhtinas Gediminas löysi menestyksekkään metsästysretkensä päätteeksi kauniin, järvien ympäröimän paikan läheltä Kernavėa, Liettuan suurruhtinaskunnan silloista pääkaupunkia. Gediminas rakensi paikalle linnan, jonka lähistölle Vanha Trakai ("Senieji Trakai") alkoi kehittyä. Trakain nimi mainitaan ensimmäisen kerran Saksalaisen ritarikunnan kronikoissa vuodelta 1337. Vuotta 1337 pidetäänkin kaupungin virallisena perustamisvuotena; kaupunkioikeudet Trakai sai vuonna 1409, jolloin kaupunki perustettiin.


title: Trakai

text: Gediminasin poika, suurruhtinas Kęstutis siirsi kaupungin 3 kilometrin päähän nykyiselle paikalleen (Uusi Trakai, "Naujieji Trakai") ja rakennutti uuden linnan Galvė- ja Luka-järvien väliselle niemelle sekä toisen linnan Galvė-järven saarelle. Trakai kasvoi linnojen ympärille.


title: Trakai

text: 1400-luvun alussa Vytautas Suuri vietti paljon aikaa Trakaissa. Hän vahvisti Trakain linnoja ja Trakaista muodostui suurruhtinaskunnan poliittinen ja hallinnollinen keskus.


title: Trakai

text: Liettuan suurruhtinaskunnan liityttyä Puolan kuningaskuntaan Trakain merkitys alkoi vähitellen pienentyä samalla kun Vilnan merkitys kasvoi. Venäjän ja Puolan sodissa vuosina 1654–1667 kaupunki ryöstettiin ja poltettiin ja sen linnat tuhottiin. Suuren Pohjan sodan aikana Trakai joutui jälleen ryöstetyksi, ja nälänhätä ja rutto riehuivat kaupungissa.


title: Trakai

text: Niin sanotussa Puolan kolmannessa jaossa vuonna 1795 Trakai päätyi osaksi Venäjän keisarikuntaa. Kaupunki toimi Vilnan kuvernementin Trakain kihlakunnan keskuksena. ensimmäisen maailmansodan jälkeen puolalaiset joukot valtasivat alueen jälleen. Toisessa maailmansodassa alue joutui ensin Neuvostoliiton ja sittemmin Natsi-Saksan valtaamaksi. Natsien hallinnon aikana murhattiin yli 5 000 alueen juutalaista asukasta. Sodan jälkeen alue päätyi osaksi Neuvosto-Liettuaa.


title: Trakai

text: Alueella asuu yhä pieni turkkia puhuva, uskonnollisesti ja etnisesti muusta väestöstä eroava ryhmä, karaiimit. Karaiimit päätyivät Trakaihin 1300-luvun lopussa suurruhtinas Vytautasin taistellessa menestyksekkäästi Kultaista ordaa vastaan. Vuonna 1997 tehdyn laskennan mukaan kaupungissa asui 65 karaiimia, mikä teki kaupungista Vilnan jälkeen toiseksi suurimman karaiimien keskuksen Liettuassa.


title: Sara Parikka

text: Sara Helena Parikka (o.s. Säkkinen, s. 5. maaliskuuta 1991 Espoo) on suomalainen näyttelijä. Hän on tullut tunnetuksi televisiosarjasta "Salatut elämät", jonka kuvauksissa hän aloitti loppuvuodesta 2007. Parikan roolihahmo Peppi Puolakka tuli ruutuun toukokuussa 2008. Jo vuotta aiemmin Parikka oli hakenut sarjaan Oona Kivirannan rooliin, jonka sai Sara Lohiniva.


title: Sara Parikka

text: Kesällä 2010 Parikka näytteli naispääosan Karstulan kesäteatterissa näytelmässä "Kuningasjätkä". "Salatut elämät"-sarjan pohjalta kuvattiin kesällä 2012 elokuva nimeltä "Nightmare – painajainen merellä", jonka pääroolin Parikka esitti. Elokuva palkittiin vuoden parhaan elokuvan Yleisö-Jussi palkinnolla. Parikka esittää Peppi Kuulaa myös elokuvan jatko-osassa, joka ilmestyi joulukuussa 2014.


title: Sara Parikka

text: Parikasta julkaistiin elokuussa 2009 kirja "Teinistä tähdeksi – Kuinka Sarasta tuli Peppi". WSOY:n julkaisema kirja kertoo Parikan ensimmäisestä vuodesta "Salatuissa elämissä" ja sen tuomista haasteista.


title: Sara Parikka

text: Hän kirjoittaa omaa nimeään kantavaa blogia Anna-lehden alla.


title: Sara Parikka

text: Parikka kirjoitti ylioppilaaksi Porkkalan lukiosta keväällä 2009. Hän on näytellyt teatterissa ja harrastaa aktiivisesti tanssia ja laulua. Hän on kotoisin Kirkkonummelta.


title: Sara Parikka

text: Parikka on naimisissa "Salatuissa elämissä" näyttelevän Mikko Parikan kanssa. Pariskunnan esikoistytär Matilda syntyi maaliskuussa 2014. Parin toinen tytär Mimosa syntyi joulukuussa 2015.


title: Leadbelly

text: Huddie William Ledbetter (tammikuun 1889 tienoilla, Mooringsport, Louisiana – 6. joulukuuta 1949, New York City) oli yhdysvaltalainen folk- ja blues-muusikko. Hän oli kirkas- ja voimakasääninen laulaja, joka teki tunnetuksi useita amerikkalaisia kansanlauluja, sekä 12-kielisen kitaran soittaja. Hänestä käytetään tavallisesti lempinimeä Leadbelly (tai kuten esimerkiksi hänen hautakivessään lukee, Lead Belly).


title: Leadbelly

text: Kitaran lisäksi Leadbelly soitti pianoa, mandoliinia, huuliharppua, viulua, concertinaa ja harmonikkaa. Leadbellyn musiikin aihealue oli laaja; hän esitti gospelia, bluesia, jossa laulettiin naisista, viinasta ja rasismista, folkia, joka kertoi karjapaimenista, vankilasta, työstä, merimiehistä, karjankasvatuksesta ja tanssimisesta. Lisäksi hän kirjoitti itse lauluja ajankohtaisista aiheista kuten presidentti Franklin Rooseveltista, Adolf Hitleristä, Jean Harlowsta, Scottsboro Boysista ja multimiljonääri Howard Hughesista.


title: Leadbelly

text: Leadbellyn syntymäaika on epäselvä ja lähteissä hänen mainitaan syntyneen 1885, 1888 tai 1889. Vuoden 1900 väestönlaskennan mukaan Hudy (kuten nimi kirjoitettiin laskennassa) oli toinen Wes ja Sallie (Brown) Ledbetterin kahdesta lapsesta (toinen oli sisarpuoli Australia Carr). Väestönlaskennassa syntymäajaksi kerrottiin tammikuu 1888. Kuitenkin toisen maailmansodan värväyspapereissa vuonna 1942 Leadbelly on kirjoittanut syntymäajakseen 23. tammikuuta 1889.


title: Leadbelly

text: Leadbelly syntyi plantaasilla lähellä Mooringsportia Louisianassa, mutta hänen perheensä muutti Leighiin, Teksasiin Leadbellyn ollessa viisivuotias. Vuoteen 1903 mennessä Leadbelly oli "musicianer", muusikko ja hän esiintyi Shreveportissa St. Paul's Bottomsin "punaisten lyhtyjen alueella". Leadbellyn oma musiikillinen tyyli syntyi Shreveportin Fannin Streetin saluunoiden, bordellien ja tanssihallien vaikutuksesta.


title: Leadbelly

text: Vuoden 1910 väestönlaskennan aikaan (edelleen virallisissa papereissa nimellä "Hudy") Leadbelly asui vanhempiensa naapurissa 17-vuotiaan ensimmäisen vaimonsa Aletha "Lethe" Hendersonin kanssa (pariskunnan mennessä naimisiin vuonna 1908 Aletha oli siis 15-vuotias). Vähän yli 20-vuotiaana Leadbelly elätti itsensä kitaristina ja oli ainakin kahden lapsen isä.


title: Leadbelly

text: Vuonna 1912 Leadbelly soitti ensimmäistä kertaa 12-kielistä kitaraa, soitinta, josta hänet myöhemmin tunnettiin. Kappale oli RMS Titanicin uppoamisen inspiroima "The Titanic" ja Leadbelly soitti sitä esiintyessään Blind Lemon Jeffersonin kanssa.


title: Leadbelly

text: Leadbelly oli useita kertoja vankilassa, esimerkiksi vuonna 1918 hän sai 35 vuoden tuomion tapettuaan sukulaisensa. Kuvernööri Pat Morris Neff kuitenkin armahti Leadbellyn ja hän vapautui kärsittyään tuomiostaan kaksi vuotta. Vuonna 1930 Leadbelly oli jälleen vankilassa tapon yrityksestä. Kolme vuotta myöhemmin kun Leadbelly oli edelleen vankilassa, musiikkitieteilijät John ja Alan Lomax "löysivät" Leadbellyn ja tekivät satoja äänityksiä kannettavalla äänityslaitteistollaan Kongressin kirjastoa varten. Lomaxien ansiosta Leadbelly armahdettiin seuraavana vuonna ja Leadbelly muutti New Yorkiin.


title: Leadbelly

text: Vaikka Leadbelly olikin saanut mainetta, hän ei saavuttanut kaupallista menestystä vapautumisensa jälkeen American Record Corporationille tekemillään levytyksillä. Vuosina 1939–1940 hän oli jälleen vankilassa pahoinpitelystä tuomittuna. 1940-luvulla Leadbelly ystävystyi muusikoiden kuten Woody Guthrien ja Pete Seegerin kanssa. Vuonna 1949 Leadbelly aloitti ensimmäisen Euroopan kiertueensa Ranskaan, mutta se keskeytyi sairauden vuoksi. Hän menehtyi ALS-tautiin joulukuussa 1949.


title: Leadbelly

text: Leadbellyn kuoleman jälkeen keväällä 1950 Pete Seegerin The Weavers teki Leadbellyn kappaleesta "Goodnight, Irene" 2 miljoonaa kopiota myyneen hitin. Vuonna 2004 Leadbelly valittiin Rock and Roll Hall of Fameen.


title: Leadbelly

text: Monista Leadbellyn tunnetuksi tekemistä omista kappaleista ja kansansävelmistä tuli myöhemmin menestyshittejä ja klassikkokappaleita. Näitä ovat esimerkiksi:Vuonna 1976 Gordon Parks ohjasi Leadbellyn elämään perustuvan elokuvan "Leadbelly", jossa pääosaa esitti Roger E. Mosley.


title: Leadbelly

text: Kongressin kirjaston äänitykset, jotka John ja Alan Lomax tekivät vuosina 1934–1943. Rounder Records julkaisi ne kuutena levynä 1990-luvulla.Smithsonian Folkways julkaisi Folkways-äänitykset, jotka Moe Asch teki vuosina 1941–1947, 1990-luvun loppupuolella:Smithsonian Folkways on julkaissut myös muita kokoelmia:


title: Krzysztof Kucharczyk

text: Krzysztof Kucharczyk (s. 7. toukokuuta 1957) on puolalainen pistooliampuja ja maailmanmestari.


title: Krzysztof Kucharczyk

text: Krzysztof Kucharczyk voitti MM-kilpailuissa Milanossa 1994 25 m olympiapistoolilla henkilökohtaisen ja joukkuemaailmanmestaruuden.


title: Zane Huett

text: Zane Huett (s. 9. toukokuuta 1997) on yhdysvaltalainen näyttelijä. Hän esiintyy Parker Scavon roolissa televisiosarjassa "Täydelliset naiset". Lisäksi hänet on nähty muun muassa elokuvassa "Mysterious Skin" (2004).


title: Zane Huett

text: Huett on kotoisin Kalifornian osavaltiosta.


title: Rolls-Royce Wraith (1938)

text: Rolls-Royce Wraith oli Rolls-Roycen Derbyn tehtaallaan vuosina 1938–1939 valmistama henkilöauto, joka toimitettiin itsenäisille korinrakentajille ajokelpoisena alustana.


title: Rolls-Royce Wraith (1938)

text: Kuusisylinterinen, 4 257 cm³ työntötankorivimoottori oli peräisin aiemmasta 25/30-mallista, mutta siinä oli erilainen sylinterinkansi. Nelivaihteisessa vaihdelaatikossa oli synkronointi toisessa, kolmannessa ja neljännessä vaihteessa.


title: Rolls-Royce Wraith (1938)

text: Auto ylsi jopa 137 km/h huippunopeuteen korista riippuen. "The Motor" -lehden testissä lokakuussa 1938 auton kiihtyvyydeksi 0–80 km/h mitattiin aika 16,4 sekuntia.


title: Ole Sæther

text: Ole Sæther (23. tammikuuta 1870 Steinkjer - 13. lokakuuta 1946 Oslo) oli norjalainen kivääriampuja. Hänen seuransa oli oslolainen Christiania Skytterlag.


title: Ole Sæther

text: Sæther voitti vapaakiväärin joukkuekisan olympiakultaa Lontoosta 1908. Samoissa kisoissa hän saavutti myös 300 metrin vapaakiväärin pronssia tuloksella 883. Hopeamitalin hän voitti vapaakiväärin joukkuekisasta Tukholmasta 1912 ja sotilaskiväärin joukkuekisasta Pariisista 1900.


title: Buried alive match

text: Buried Alive () on showpainissa käytetty ottelumuoto, jossa vastustaja pitää saada kehän ulkopuolella olevaan ruumisarkkuun ja kansi kiinni. Kuuluisin Buried Alive -ottelu on The Undertakerin ja The Rockin välinen kamppailu, johon The Rock tuli käsi murtuneena ja kipsissä. The Rock selvästi dominoi ottelua, mutta viime hetkellä Triple H sekaantui otteluun ja iski lekalla The Rockin käden uuteen uskoon. Tämän jälkeen Triple H ja The Undertaker työnsivät yhdessä Rockin arkkuun, jonka jälkeen Triple H hajotti arkun lukot ruuvimeisselillä ja tuhosi arkun ja sisällä olleen Rockin täysin lekan kanssa.


title: Satoi tai paistoi

text: Satoi tai paistoi on Matin ja Tepon vuonna 2008 julkaistu albumi. Albumia on myyty kultalevyyn oikeuttava määrä ja siltä on julkaistu myyntisingle "Mä en periksi anna/Tiedäthän sen" ja radiosingle "Satoi tai paistoi".


title: Satoi tai paistoi

text: Albumi debytoi Suomen virallisen listan kolmannella sijalla, ja pysyi listalla yhteensä 30 viikkoa.


title: Seppo Mäkinen

text: Seppo Ilmari Mäkinen (s. 28. helmikuuta 1941) on suomalainen pistooliampuja.


title: Seppo Mäkinen

text: Seppo Mäkinen on saavuttanut lukuisia MM-mitaleita. Näistä kirkkain on 25 m isopistoolin maailmanmestaruus Soulissa 1978. Lisäksi hän on saavuttanut henkilökohtaisisa mitaleita Phoenixista 1970 hopeaa 25 m isopistoolissa ja Milanossa 1994 pronssia 25 m vakiopistoolissa.


title: Satelliittikuvien RGB-yhdistelmät

text: Satelliittikuvien RGB-yhdistelmät ovat tapa esittää useamman kuin yhden satelliiti-instrumentin mittaaman aallonpituusalueen informaatio yhdessä kuvassa. Tämä tapahtuu yhdistämällä kolme kanavaa (tai kanavayhdistelmää) yhdeksi RGB-värimallin avulla. RGB-yhdistelmät voidaan jakaa tosiväri- ja väärävärikuviin.


title: Satelliittikuvien RGB-yhdistelmät

text: Tosivärikuvissa kuvan värit ovat lähellä ihmissilmän näkemiä värejä. Tällöin instrumentissa tulee olla kolme kanavaa, jotka ovat punaisen, vihreän ja sinisen valon aallonpituusalueilla. Tällaisia kanavia on yleisesti pinnan ilmiöiden tarkasteluun keskittyvissä kaupallisten satelliitien, kuten QuickBird, instrumenteissa. Tiedesatelliiteista Terra- ja Aqua-satelliitin MODIS-instrumentissa on tähän soveltuvat kanavat.


title: Satelliittikuvien RGB-yhdistelmät

text: Väärävärikuvissa korostetaan jotakin fysikaalista ilmiötä, eikä värien ole tarkoitus olla lähellä ihmissilmän näkemiä värejä.


title: Satelliittikuvien RGB-yhdistelmät

text: Landsatin Thematic Mapper -instrumentista on yleisesti tehty väärävärikuvia, jotka korostavat pinnan kasvillisuuden ominaisuuksia.


title: Satelliittikuvien RGB-yhdistelmät

text: NOAA-satelliittien AVHRR-instrumentti oli pitkään ainoa meteorologiassa laajasti käytetty instrumentti, josta oli mielekästä tehdä RGB-yhdistelmiä. Toisen polven Meteosat-satelliittien SEVIRI-instrumentin 11 kanavasta voidaan tehdä hyvin monipuolisia RGB-kuvia .


title: Satelliittikuvien RGB-yhdistelmät

text: Esimerkiksi AVHHR/3- ja SEVIRI-instrumenteissa ei ole kanavia punaisen, vihreän ja sinisen aallonpituusalueilla, mutta likiarvona käytetään yhdistelmää, jossa on kahden lähi-infrapunan ja punaisen alueen kanavat.


title: Tahmela

text: Tahmela on Tampereella sijaitseva kaupunginosa. Se sijaitsee Ylä-Pispalan ja Pyynikin välissä Pyhäjärven rannalla. Tahmelassa on Varalan urheiluopisto. Tahmelan rannassa on vuokrapalstaviljelypalstoja. Kurpitsaliike ry perustettiin vuonna 1998 puolustamaan palstaviljelyn jatkumista Tahmelassa.


title: Tahmela

text: Tahmelassa sijaitsee suuri, 1960-luvulle saakka erittäin kirkasvetinen lähde, josta yli 600 taloutta Pispalan ja Tahmelan alueella sai juomavetensä. Veden jakelusta vastasi vuoteen 1961 saakka toiminut osuuskunta.


title: Tahmela

text: Tahmelassa sijaitsee lähteen lisäksi kulttuurikeskus Hirvitalo.


title: Tahmela

text: Tahmela on saanut nimensä alueella sijainneen samannimisen, vuoden 1870 tienoilla rakennetun torpan mukaan. Torppa sijaitsi nykyisen Selininkadun varrella. Tahmela siirrettiin Pohjois-Pirkkalan kunnasta Tampereen kaupunkiin vuoden 1937 alussa. Siihen saakka se oli ollut osa Pispalan taajaväkistä yhdyskuntaa. Tahmelan asemakaava vahvistettiin vuonna 1945 yhtä aikaa Pispalan asemakaavan kanssa. Runoilija Yrjö Jylhä asui nuoruudessaan Tahmelassa ja hänen mukaansa on nimetty yksi kaupunginosan kaduista. Tahmelan viertotien entinen nimi vuosina 1945–1978 oli Valtakunnantie ja sen jälkeen vuoteen 1996 Tahmelan valtatie. Nimet viittaavat toisaalta "Vuorenmaan valtakuntana" tunnettuun taloryhmään, toisaalta siihen, että katu oli tarkoitus rakentaa Pispalan pohjoispuolitse kulkevan Paasikiventien tavoin valtatieluokkaiseksi alittamalla Pyynikinharju tunnelissa. Vallikadun tienoilla sijaitsee jäänteitä Venäjän armeijan ensimmäisen maailmansodan aikana rakennuttamista linnoitteista, jotka ulottuivat Tahmelasta Pispalanharjulle. Hopankadun nimi juontuu lähistöllä olleesta, vuonna 1908 rakennetusta ja 1980-luvun lopulla puretusta hyppyrimäestä.


title: Tahmela

text: Lähellä Varalan urheiluopistoa sijaitsee Ansionkallion asutusalue. Nimen kerrotaan syntyneen siten, että alueen omistanut kunnallisneuvos Otto Thuneberg ryhtyi myymään sieltä 1900-luvun vaihteessa tontteja "ei armosta, vaan ansiosta" vastapainona hieman aiemmin syntyneelle Armonkallion kaupunginosalle.


title: Wolfsbane

text:
Wolfsbane on brittiläinen heavy-metal yhtye, jonka perusti kitaristi Jason Edwards vuonna 1984. Vokalisti Blaze Bayley liittyi yhtyeeseen samana vuonna.
Wolfsbane perustettiin vuonna 1984. Kokoonpanossa soittivat Blaze Bayley, Jason Edwards, Jeff Hateley ja Steve "Danger" Ellet. Steve sai lempinimensä, koska hän piti vaarallisista tilanteista ja elokuvista ja oli joutunut kerran tilanteeseen pienenä, kun isä uhkasi lyödä häntä. Wolfsbane julkaisi demot Wolfsbane ja Dancin' Dirty. Nimikkodemo julkaistiin vuonna 1985 ja Dancin' Dirty 1987. Vuonna 1988 yhtye solmi levytyssopimuksen Def Americanin kanssa. Yhteistyö päättyi kuitenkin vuonna 1991, jonka jälkeen yhtye siirtyi Bronzelle. Yhtyeen esikoisalbumi, Live Fast, Die Fast julkaistiin vuonna 1989. Kakkosalbumi, All Hell's Breaking Loose Down at Little Kahty's Place julkaistiin vuonna 1990, jonka jälkeen yhtye julkaisi Down Fall the Good Guys albumin. Sen jälkeen yhtye on julkaissut kokoelmia ja yhden studiolevyn, Wolfsbane (albumi)n vuonna 1994. Yhtye on esiintynyt lopetuksensa jälkeen kerran, 9. syyskuuta 2007 kotikaupungissaan Tamworthissa.


title: Wolfsbane

text: Wolfsbane perustettiin virallisesti uudelleen vuonna 2010 vanhalla kokoonpanolla (Blaze Bayley, Jason Edwards, Jeff Hateley ja Steve "Danger" Ellet. Samana vuonna he julkaisivat kokoelma-albuminsa The Best of Wolfsbane. Yhtye on vuodesta 2010 alkaen tehnyt kiertueita ja vuonna 2011 Maaliskuussa ilmoittivat aloittavansa EP:n tekemisen. EP sisältää ensimmäisen uuden kappaleen Wolfsbanelta sitten vuoden 1994.


title: Wolfsbane

text: Yhtye julkaisi uuden Wolfsbane-albumin Wolfsbane Save the Worldin 20. lokakuuta 2011. Se on ostettavissa Wolfsbanen kotisivuilta ja tammikuusta 2012 lähtien iTunesista ja useimmista musiikkikaupoista.


title: Martín Cáceres

text: José Martín Cáceres Silva (s. 7. huhtikuuta 1987 Montevideo, Uruguay) on uruguaylainen jalkapalloilija. Hän edustaa Italian Serie A:ssa pelaavaa Juventusta. Cáceres on pelipaikaltaan keskuspuolustaja, mutta hän kykenee pelaamaan myös vasempana laitapuolustajana.


title: Martín Cáceres

text: Cáceresin ammattilaisura alkoi Uruguayn pääsarjassa Primera Divisiónissa pelaavan Defensor Sportingin riveissä vuonna 2006.


title: Martín Cáceres

text: Kesällä 2007 Cáceres siirtyi Espanjaan Villarrealin joukkueeseen. Kauden 2007–2008 hän pelasi kuitenkin lainasopimuksella Recreativossa, jossa hän kuului joukkueen runkopelaajiin koko kauden ajan. Kesällä 2008 Barcelona osti Cáceresin 16,5 miljoonalla eurolla ja teki hänen kanssa neljävuotisen sopimuksen.


title: Martín Cáceres

text: Kaudeksi 2009–2010 Cáceres lainattiin Italian Serie A:n Juventukseen ja kaudeksi 2010–2011 Sevillaan.


title: Martín Cáceres

text: Tammikuussa 2007 Cáceres pelasi Uruguayn joukkueessa alle 20-vuotiaiden Etelä-Amerikan-mestaruuskilpailuissa Paraguayssa ja saman vuoden heinäkuussa alle 20-vuotiaiden maailmanmestaruuskilpailuissa Kanadassa.


title: Martín Cáceres

text: Cáceres debytoi Uruguayn maajoukkueessa 12. syyskuuta 2007 ottelussa Etelä-Afrikkaa vastaan. Hän kuului joukkueeseen vuoden 2010 MM-kilpailuissa, jossa se sijoittui neljänneksi. Hän oli avauskokoonpanossa välierä- ja pronssiottelussa.


title: Storm Hawks

text: Storm Hawks on Asaph Fipken luoma kanadalainen moninkertainen Leo-palkittu tietokoneanimaatiosarja, jota esitettiin ensi kerran Yhdysvalloissa 25. toukokuuta 2007 ja Kanadassa syyskuussa 2007. Suomessa sarjaa on esitetty vuodesta 2007 lähtien maksullisella Cartoon Networkilla.


title: Storm Hawks

text: Storm Hawks sarja sijoittuu kuvitteelliseen Atmos-nimiseen maailmaan, joka koostuu lähestulkoon pelkästään suurista vuorista. Maaston vuoksi matkustaminen on riippuvaista lentämisestä ja maailman teknologia perustuu pitkälti useisiin energiaa tuottaviin kristalleihin. Atmosia vartijoivat Sky Knightsit, jotka ovat ryhmä moottoripyörän tyylisillä lentävillä kulkuneuvoilla liikkuvia sotureita.


title: Storm Hawks

text: Sarja keskittyy viiteen nuoreen henkilöön ja heidän apulaiseensa Radarriin, jotka epäilysten ja ikäongelmien jälkeen päätyvät Sky Knightseiksi. Atmosia on samaan aikaan uhkaamassa yliherra Master Cyclonis, jolla on apunaan entinen Sky Knights -jäsen Dark Ace, hänen siskonsa Ravess sekä piikkinuijaa aseenaan käyttävä Snipe. Myöhemmin Storm Hawks -ryhmä pyrkii pelastamaan Atmosia sekalaisilta vihollisilta, jotka yrittävät tuhota ja vallata Atmosia keinolla millä hyvänsä.


title: Storm Hawks

text: Storm Hawks ryhmään kuuluvat seuraavat hahmot:


title: Suhteet sekaisin

text: Suhteet sekaisin on Peter Chelsomin vuonna 2001 ohjaama yhdysvaltalainen elokuva, jonka pääosia näyttelevät Warren Beatty ja Diane Keaton. Se on romanttinen komedia, jossa Beatty esittää newyorkilaista arkkitehtia Porter Stoddardia ja Keaton hänen vaimoaan. Elokuva on kaikkien aikojen taloudellisesti huonoiten menestynyt elokuva (elokuvan budjetti vähennettynä lipputuloilla). Sen tuotantobudjetin arvioidaan olleen noin 105 miljoonaa dollaria ja elokuva tuotti maailmanlaajuisesti lipputuloina hieman yli 10 miljoonaa.


title: Shakin maailmanmestaruusottelu 2008

text: Shakin maailmanmestaruusottelu 2008 pelattiin hallitsevan mestarin, Viswanathan Anandin, ja haastajan, Vladimir Kramnikin, välillä. Anand voitti ottelun pistein 6½-4½.


title: Shakin maailmanmestaruusottelu 2008

text: Ottelu pelattiin Bonnissa, Saksassa 14. lokakuuta – 29. lokakuuta 2008.


title: Shakin maailmanmestaruusottelu 2008

text: Ottelu käsitti yksitoista peliä, jotka pelattiin klassisella ajanotolla. Mikäli ratkaisua ei olisi syntynyt kahdentoista pelin jälkeen, ottelua olisi jatkettu tiebreak-peleillä. Voittopotin kokonaissumma, joka jaettiin puoliksi pelaajien kesken, oli 1,5 miljoonaa euroa. Ottelun pääsponsorit olivat Evonik Industries ja Gazprom.


title: Shakin maailmanmestaruusottelu 2008

text: Kramnikin avustajina toimivat Sergei Rublevski, Laurent Fressinet ja Péter Lékó. Anandin joukkueessa avustivat Peter Heine Nielsen, Rustam Kasymdžanov ja Radoslaw Wojtaszek.


title: David Baramidze

text: David Baramidze (s. 27. syyskuuta 1988) on Tbilisissä, Georgiassa syntynyt, vuodesta 1992 Saksassa asunut shakinpelaaja. Hänelle myönnettiin shakin suurmestarin arvo vuonna 2004, jolloin hän myös sijoittui toiseksi nuorten maailmanmestaruuskilpailuissa.


title: Dustin Nguyen

text: Dustin Nguyen (s. Nguyễn Xuân Trí; 17. syyskuuta 1962) on Yhdysvalloissa uransa luonut näyttelijä. Hän syntyi Vietnamissa, jossa hän asui vuoteen 1975.


title: Dustin Nguyen

text: Nguyen on esiintynyt muun muassa elokuvassa "Little Fish" (2005).


title: Dustin Nguyen

text: Nguyenin puoliso Angela halvaantui vuonna 2001 samassa liikenneonnettomuudessa, joka vaati näyttelijä Thuy Trangin hengen.


title: Rowan Woods

text: Rowan Woods (s. 1959) on australialainen näyttelijä ja elokuvaohjaaja, jonka töiden joukossa ovat "The Boys" (1998) ja "Little Fish" (2005). "The Boys" toi hänelle Australian elokuvainstituutin palkinnon; lisäksi hän pääsi ehdolle Berliinin elokuvajuhlien Kultaisen karhun saajaksi.


title: Kuusankosken Kumu

text: Kuusankosken Kumu oli suomalainen jalkapalloseura. Seura perustettiin Kuusankoskella vuonna 1964 ja ajautui konkurssiin 1992. Kumu nousi Harri Kampmanin johdolla sensaatiomaisesti kahdessa kaudessa suoraan 2. divisioonasta silloiseen Futisliigaan kaudeksi 1990.


title: Kuusankosken Kumu

text: Kumun ainoaksi jäänyt pääsarjakausi oli pettymys; joukkue keräsi ainoastaan ennätyksellisen yhden voiton 22 ottelusta. Kahden 1. divisioonassa pelatun kauden jälkeen Kumu ajautui konkurssiin joulukuussa 1992. Tammikuussa 1993 perustetulle uudelle seuralle FC Kumulle ei myönnetty Kumun sarjapaikkaa, vaan sen sai 2. divisioonasta nostettu Kontulan Urheilijat. FC Kumu jatkoi alemmilla sarjatasoilla kauteen 1996 saakka, jolloin se yhdistyi Voikkaan Pallo-Peikkojen kanssa ja muodosti FC Kuusankosken. Uusi seura on pelannut parhaimmillaan Ykkösessä kausina 2001–2004. FC Kuusankoski ajautui konkurssiin vuonna 2010.


title: Kuusankosken Kumu

text: Vuonna 2015 paikalliset nuoret halusivat herättää Kumun miesjaoston henkiin, ja kaudella 2016 Kumu Edustus pelaa Kaakkois-Suomen Kutosta. Kaudeksi 2017 Kumu Edustus nousi Kaakkois-Suomen vitoseen.


title: Kuusankosken Kumu

text: Kumun kotikenttä oli Kuusankosken urheilupuisto ja sen yleisöennätys on 3 269 kaudelta 1990 ottelusta Valkeakosken Hakaa vastaan. Kumun junioritoiminta eriytettiin ennen pääseuran lopettamista vuonna 1992 omaksi seurakseen, Kumu Junior Teamiksi (Kumu JT).


title: Kuusankosken Kumu

text: Suomen kielen sana ”kumu”, josta seuran nimi tuli, tarkoittaa kaukaa kuuluvaa voimakasta ääntä.


title: Kahdentoista apostolin kirkko

text: Kahdentoista apostolin kirkko on 1600-luvulla rakennettu kirkko Moskovan Kremlissä. Kirkko suljettiin vuonna 1918, ja sen alakerrssa on 1600-luvun esineitä ja ikoneita esittelevä museo.


title: Kahdentoista apostolin kirkko

text: Kirkko liittyy alkuperäiseen Patriarkan palatsiin, jossa Moskovan ja koko Venäjän patriarkka synodeineen asui aina Pietari Suuren aikaan asti; tällöin patriarkan kuoltua uutta ei enää valittu, ja synodikin muutti uuteen pääkaupunki Pietariin. Palatsiin ja kahdentoista apostolin kirkkoon jäi tuolloin vain kiinteistöä hoitamaan määrättyjä pappeja ja pappismunkkeja, kunnes vuonna 1917 synodi kokoontui kirkossa valitsemaan uutta patriarkkaa. Tehtävään valittiin arvalla pappismunkki Tihon.


title: Claudia Karvan

text: Claudia Karvan (s. 19. toukokuuta 1972) on australialainen näyttelijä. Hänet tunnetaan muiden muassa televisiosarjoista "The Secret Life of Us" ja "Love My Way", mutta hän on myös elokuvanäyttelijä.


title: Claudia Karvan

text: Karvan voitti Australian elokuvainstituutin palkinnon ensi kertaa vuonna 1996.


title: Suomen jääkiekkomaajoukkueen kausi 2007–2008

text: Suomen jääkiekkomaajoukkue voitti kaudella 2007–2008 pronssia vuoden 2008 jääkiekon maailmanmestaruuskilpailuissa ja oli epävirallisessa Euroopan-mestaruusturnauksessa Euro Hockey Tourilla 2007–2008 toinen.


text: Maajoukkueelle tuli vuodeksi uusi päävalmentaja Doug Shedden, jonka apulaisvalmentajaksi valittiin Jukka Jalonen. Shedden oli kauden aikana myös Jokerien päävalmentaja SM-liigassa. Shedden valmensi vuoden 2008 MM-kisoihin asti, joiden jälkeen Jalonen sai päävalmentajan vastuun.


text: Suomi pelasi EHT:ssä 12 ottelua, joissa saavutti 18 pistettä ottamalla viisi voittoa, yhden jatkoaikavoiton, yhden jatkoaikahäviön ja viisi häviötä. Joukkueen maaliero oli 27–31. Suomi ei saanut yhtään turnausvoittoa. Karjala-turnauksessa joukkue sijoittui kolmanneksi, Venäjän Channel One Cupissa ja Ruotsin LG Hockey Gamesissa toiseksi ja viimeisenä pidetyssä Tšekin Česká Pojišťovna Cupissa kolmanneksi.


text: Yksi maajoukkueen merkkitapahtuma oli, kun Raimo Helminen pelasi Ruotsin-turnauksessa uransa viimeisen maaottelun. Peli oli järjestyksessään 331., jolla Helminen vahvisti ylivoimaista paikkaansa eniten maaotteluita pelanneena jääkiekkoilijana. Tarkkana syöttäjänä tunnettu Helminen sai Tšekki-ottelun loppusekunneilla annettua syötön, jonka Tuomas Pihlman laukoi 6–1-voittomaaliksi.


text: Suomi pelasi alkuerän C-lohkossa yhdessä Saksan, Norjan ja Slovakian kanssa. Suomi oli lohkonsa ensimmäinen kahdeksalla pisteellä voitettuaan kaikki kolme peliä, joista Norjan jatkoajalla. Suomi teki 11 maalia ja päästi 5.


text: Jatkolohkossa F Suomea vastaan asettuivat Kanadan, Yhdysvaltain ja Latvian. Suomi sijoittui 11 pisteellään toiseksi Kanadan jälkeen voitettuaan Latvian ja Yhdysvallat ja hävittyään Kanadalle. Suomi teki 8 maalia lisää mutta päästi 9.


text: Puolivälierässä vastassa oli Yhdysvallat, jonka Suomi voitti jatkoajalla 3–2. Välierään tuli ennakkosuosikki Venäjä, jolle Suomi hävisi 0–4. Pronssiottelussa vuodesta 2006 alkanut mitaliketju jatkui, kun Suomi voitti kisojen ainoalla nollapelillään Ruotsin.


text: Ykkösmaalivahtina pelannut Niklas Bäckström oli turnauksen neljänneksi paras maalivahti torjuntapörssissä. Suomen paras pistemies Mikko Koivu oli pistepörssin 16. tehopisteillä 4 + 5 = 9. Toiseksi paras, kokonaistilastossa 26., oli Antti Pihlström, joka saavutti tehot 5 + 2 = 7.


text: Alkulohko


text: Jatkolohko


text:
Puolivälierä
Välierä
Pronssiottelu


title: Ikast-Branden kunta

text: Ikast-Brande on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 40 658 asukasta, ja sen pinta-ala oli 733,4 neliökilometriä. Kunnan keskustaajama on nimeltään Ikast.


title: Ikast-Branden kunta

text: Kunta syntyi 1. tammikuuta 2007 Tanskan kuntauudistuksen seurauksena, jolloin entiset Branden, Ikastin ja Nørre-Sneden kunnat yhdistyivät.


title: Venetsian kieli

text: Venetsian kieli (omakielinen nimi "vèneto", ) on romaaninen kieli, jota puhuu noin kaksi miljoonaa asukasta Pohjois-Italiassa Veneton ja Friuli-Venezia Giulian alueella sekä Istrian slovenialaisessa ja kroatialaisessa osassa. Euroopan ulkopuolella kieltä puhutaan myös Rio Grande do Sulin osavaltiossa Brasiliassa.


title: Venetsian kieli

text: 28. maaliskuuta 2007 alkaen venetsian kieli on virallisesti tunnustettu laissa ""tutela e valorizzazione della lingua e della cultura veneta"", jonka on hyväksynyt Veneton neuvosto. Kieli on myös kirjallisessa käytössä.


title: Ryan Reynolds

text: Ryan Rodney Reynolds (s. 23. lokakuuta 1976 Vancouver) on kanadalainen näyttelijä.


title: Ryan Reynolds

text: Ryan Reynoldsin ura alkoi jo 14-vuotiaana, kun hän esiintyi kanadalaisessa nuorten saippuasarjassa "Hillside" (Yhdysvalloissa nimellä "Fifteen"). Reynolds esiintyi sarjassa vuosina 1990–1991. 1990-luvulla hän näytteli myös televisiosarjassa "Äärirajoilla" sekä vuosina 1998–2001 sarjassa "Kaksi kaveria, tyttö ja pizzapaikka". Reynoldsin ensimmäinen elokuva oli "Ganesh – poika Intiasta" (1993). Aikuisena hän on saavuttanut suurta mainetta läpimurtoelokuvallaan "" (2004), sekä useilla myöhäisemmän kauden menestyselokuvilla, joiden joukossa ovat "The Amityville Horror" (2005), "Vain ystäviä" (2005), "Smokin’ Aces" (2007), "Ehdottomasti ehkä" (2008), "Odottamaton ehdotus" (2009) ja "Green Lantern" (2011).


title: Ryan Reynolds

text: People-lehti valitsi Reynoldsin maailman seksikkäimmäksi mieheksi vuonna 2010.


title: Ryan Reynolds

text: Vuonna 2016 Reynolds näytteli toimintaelokuvassa "Deadpool" (2016), joka oli sekä arvostelu että lipputulomenestys. Reynolds sai roolistaan parhaan miespääosan Golden Globe -ehdokkuuden.


title: Ryan Reynolds

text: Reynolds on ollut kihloissa laulaja Alanis Morissetten kanssa, mutta kihlaus purkautui. Vuonna 2008 Reynolds meni naimisiin näyttelijä Scarlett Johanssonin kanssa, mutta joulukuussa 2010 pari ilmoitti eroavansa.


title: Ryan Reynolds

text: Vuonna 2012 Reynolds ja näyttelijä Blake Lively menivät naimisiin. Heille syntyi James-niminen tytär joulukuussa 2014 ja vuoden 2016 syyskuussa toinen lapsi.


title: Robert Darwin

text: Dr Robert Waring Darwin (30. toukokuuta 1766 - 13. marraskuuta 1848) oli shrewsburylainen lääkäri, joka tunnetaan parhaiten luonnontieteilijä Charles Darwinin isänä.


title: Robert Darwin

text: Darwin syntyi Lichfieldissä vuonna 1766. Hänen vanhempansa olivat Erasmus Darwin ja tämän ensimmäinen vaimo Mary Howard. Hänet sai nimensä enonsa mukaan, joka oli poikamies Robert Waring Darwin of Elston (1724-1816). Hänen äitinsä kuoli vuonna 1770, ja kotiopettaja Mary Parker palkattiin pitämään hänestä huolta. Myöhemmin Marysta tuli Erasmuksen rakastajatar, ja hän synnytti tälle kaksi avioliiton ulkopuolista lasta.


title: Robert Darwin

text: 18. huhtikuuta 1796 hän meni naimisiin Susannah Wedgwoodin kanssa, joka oli keraamikko Josiah Wedgwoodin tytär. He saivat kuusi lasta.


title: Robert Darwin

text: Darwin opiskeli lääketiedettä Leidenin yliopistossa ja suoritti tutkintonsa Edinburghin yliopistossa 1786 vain 20-vuotiaana. Edinburghissa hän opiskeli useiden johtavien tiedemiesten, kuten John Walkerin alaisuudessa. Hän arvosti Edinburghissa saamaansa kokemusta niin paljon, että lähetti poikansa Charlesin opiskelemaan sinne.


title: Willy Brandts park

text: Willy Brandts park on saksalaisen Willy Brandtin mukaan nimetty puisto Hammarbyhöjdenin kaupunginosassa Tukholmassa. Puisto sai nimensä vuonna 1997. Puisto sijaitsee Hammarbyhöjdenin metroaseman lähistöllä Finn Malmgrens vägenin ja Ulricehamnsvägenin risteyksessä.


title: Willy Brandts park

text: Puistoon pystytetyn Willy Brandtin patsaan on tehnyt Rainer Fetting. Se on lahja Ruotsin sosialidemokraattiselta puolueelta.


title: Roger Kumble

text: Roger Kumble (s. 28. toukokuuta 1966) on yhdysvaltalainen elokuvaohjaaja ja -käsikirjoittaja. Hänen töitään ovat "Julmia aikeita" (1999), "Julmia aikeita 2" (2000), "Radalla" (2002) ja "Vain ystäviä" (2005).


title: Frank Marocco

text: Frank Marocco (2. tammikuuta 1931 Joliet, Illinois – 3. maaliskuuta 2012 San Fernando Valley, Kalifornia) oli yhdysvaltalainen harmonikkataiteilija ja studiomuusikko, jota pidetään yhtenä eniten levyttäneistä harmonikansoittajista. Hän tuli tunnetuksi erityisesti jazz-harmonikkamusiikin edelläkävijänä tuotuaan harmonikkaa esille vakavasti otettavana jazz-instrumenttina. Jazzin ohella Maroccon ura kattoi monia musiikkityylejä. Hän soitti satojen elokuvien ääniraidoilla ja teki lukuisia levytyksiä, musiikkiteatteria, televisiosarjojen ja -ohjelmien musiikkia, mainosmusiikkia, videopelimusiikkia sekä huvipuistojen käyttämää musiikkia. Hän työskenteli läheisessä yhteistyössä lukuisien elokuva-, televisio- ja studiosäveltäjien kanssa, joista tunnetuimpia ovat Henry Mancini, John Williams, Quincy Jones, Elmer Bernstein ja Michel Legrand.


title: Frank Marocco

text: Frank Marocco syntyi Illinoisin Jolietissa kuusilapsisen perheen esikoiseksi, ja hänellä oli yksi sisar ja neljä veljeä. Marocco varttui Waukeganissa, Chicagon esikaupunkialueella. Vanhemmat ilmoittivat Frankin 7-vuotiaana kuusiviikkoiseen harmonikansoiton kokeiluohjelmaan. Maroccon ensimmäisenä opettajana toimi George Stefani, jonka johdolla hän opiskeli yhdeksän vuotta. Alun perin hän opiskeli klassista musiikkia, mutta Stefani rohkaisi häntä pian tutustumaan muihinkin musiikkityyleihin.


title: Frank Marocco

text: Marocco soitti myös pianoa ja klarinettia ja opiskeli musiikin teoriaa, harmoniaa ja säveltämistä. Hän oli mukana lukionsa orkesterissa ja opiskeli myös Andy Rizzon johdolla, jota pidettiin eräänä Yhdysvaltojen merkittävimmistä harmonikkaopettajista. Marocco on itse kertonut kuunnelleensa jo varhain paljon jazz-musiikkia, kuten Zoot Simsia ja Charlie Parkeria. Hän sai paljon vaikutteita puhallinjazzista, minkä johdosta hän itsekin soitti instrumenttiaan usein puhallinsoittimien tapaan. Sävellysopinnot puolestaan kehittivät merkittävästi Maroccon harmonian ja sointivärien käyttöä.


title: Frank Marocco

text: Marocco voitti 17-vuotiaana chicagolaisen musiikkikilpailun ensimmäisenä palkintona esiintymisen Chicago Pops Orchestran kanssa. Esiintyminen tapahtui Soldier Field -stadionilla, ja Marocco soitti Chopinin "Fantaisie-Impromptun" harmonikallaan. Kilpailumenestys ja esiintyminen rohkaisivat häntä päätoimiseksi muusikoksi. Hän muodosti trion, joka kiersi joitakin vuosia Keskilännen osavaltioissa. Näinä aikoina hän tapasi myös vaimonsa Annen Indianan South Bendissa. Pariskunta muutti Los Angelesiin, Kaliforniaan vuonna 1959.


title: Frank Marocco

text: Marocco perusti uuden orkesterin, joka kiersi hotelleja ja klubeja Las Vegasissa, Lake Tahoessa ja Palm Springsissa. Jonkin ajan kuluttua hänelle avautui ovi Hollywoodiin, jonka televisiostudiot ja elokuva-ala tarjosivat hänelle perustan huomattavaan uraan elokuva- ja televisiomuusikkona. 1960-luvulla Marocco tuli tunnetuksi levyttämällä sooloalbumin Verve-jazzlevymerkille. Vuosikymmenen puoleen väliin mennessä hän oli vakiinnuttanut asemansa studiomuusikkona, jota arvostettiin sekä tekniikkansa että joustavuutensa osalta. Hän teki yhteistyötä Brian Wilsonin kanssa Beach Boys -albumilla "Pet Sounds" vuonna 1966. Marocco kiersi armeijan viihdytyskiertueilla useissa maissa Bob Hopen kanssa ja oli mukana Les Brownin kokoonpanoissa (muun muassa kuudella "Lemmenlaiva" -risteilyllä). Hän teki kansainvälisiä konserttikiertueita etenkin Euroopassa, Japanissa ja Brasiliassa. Suomessa Marocco vieraili konsertoimassa kahdesti, ensimmäisen kerran vuonna 1989 ja toisen kerran Sata-Häme Soi -festivaaleilla kesäkuussa 2009.


title: Frank Marocco

text: Solistiuransa ohella Marocco esiintyi yhdessä kymmenien, ellei satojen, maailmankuulujen viihdetaiteilijoiden, säveltäjien ja orkesterinjohtajien kanssa uransa aikana sekä estradilla että studiossa ja soitti satojen elokuvien soundtrackeilla sekä kymmenien televisio-ohjelmien ja -sarjojen musiikkiosuuksissa. Elokuvamusiikin osalta Maroccon ura kattaa useita vuosikymmeniä; hän soitti muun muassa toisen harmonikkaosion Maurice Jarren säveltämään "Tohtori Živagon" orkestraatioon vuonna 1965 ja soitti harmonikkaa, bassoharmonikkaa sekä musetteharmonikkaa vielä "Pirates of the Caribbean" -elokuvasarjan ääniraidoilla 2000-luvulla. "Pet Soundsin" ohella toinen Maroccon kohokohdista popmusiikin alueella oli hänen osuutensa Tracy Chapmanin "Crossroads"-albumilla vuonna 1989.


title: Frank Marocco

text: Muusikonuransa ohella Marocco myös sävelsi ja sovitti musiikkia harmonikalle ja julkaisi harmonikansoiton oppikirjallisuutta. Hän antoi omille teoksilleen usein humoristisia nimikkeitä, kuten "Bossame Mucho", "Road to Marocco", "I got Rh-Rh-Rhythm" tai "Samba de Van Nuys". Maroccon ympärille rakennettiin myös oma harmonikkatapahtuma Arizonan Mesaan, jonne kokoontui vuosittain lukuisia yhdysvaltalaisia ja kanadalaisia harmonikansoittajia opiskelemaan ja harjoittelemaan yhdessä.


title: Frank Marocco

text: Useat musiikkikriitikot ja muusikkokollegat ovat sanoneet Maroccon olleen hyvin lahjakas artisti, joka ”sattui soittamaan epätavallista instrumenttia”. Frank Marocco oli kahdeksana vuonna peräkkäin ehdolla National Academy of Recording Arts and Sciences -järjestön ”arvokkaimman muusikon” palkinnon () saajaksi ja kyseinen palkinto myönnettiin hänelle vuosina 1985 ja 1986. American Accordionists' Association palkitsi Maroccon elämäntyöstään () vuonna 2006, hänet valittiin Vincenzassa, Italiassa sijaitsevaan harmonikan kunniagalleriaan ja hän sai "Golden Reed" -palkinnon Anconassa Italiassa vuonna 1994.


title: Frank Marocco

text: Frank ja Anne Maroccolla on kolme tytärtä. Vanhin tytär Cynthia toimii myös ammattimuusikkona. Luonteeltaan Maroccoa on kuvailtu lämminhenkiseksi ja ystävälliseksi. Frank Marocco kuoli lauantaina 3. maaliskuuta 2012 kotonaan San Fernando Valleyssa lonkkanivelen vaihtoleikkauksen jälkeisiin komplikaatioihin.Soololevytystensä lisäksi Marocco on ollut mukana lukuisissa studiolevytyksissä eri artistien taustoilla.


title: Frank Marocco

text: Mukana muun muassa seuraavilla levyillä:


title: Isabel Conner

text: Isabel Rosanne Conner Riley (s. 15. huhtikuuta 1997) on yhdysvaltalainen näyttelijä. Hän esiintyi Jodie DeFeon roolissa kauhuelokuvassa "Amityville Horror" (2005).


title: Kiertoratamanööveri

text: Kiertoratamanööveri () on avaruustoiminnassa toimenpide, jossa avaruusalus käyttää propulsiojärjestelmäänsä kiertoratansa muuttamiseen. Avaruudessa kaukana Maasta, esimerkiksi Auringon kiertoradalla, olevan aluksen vastaavaa toimea nimitetään syvän avaruuden -manööveriksi (.


title: Kiertoratamanööveri

text: Impulssimanööveri () on toimenpide, jossa aluksen nopeus muuttuu lähes välittömästi. Koska kaikilla aluksilla on massaa, ei muutos oikeasti tapahdu välittömästi. Mutta useimpien avaruuslentojen suunnitteluvaiheessa suunnittelijat approksimoivat aiotut kiertoratamuutokset impulsiivisiksi. Tämä vähentää huomattavasti oikean siirtymän löytämisen vaikeutta.


title: Kiertoratamanööveri

text: Välittömiä muutoksia nopeudessa kutsutaan nimella delta-v (formula_1). Kokonaisdelta-v:tä kaikille lennon manöövereille nimitetään delta-v -budjetiksi. Hyvällä delta-v -budjetin approksimaatiolla suunnittelijat voivat arvioida aluksen ajoaineen tarpeen. Tällaiset approksimaatiot ovat kaikkein hyödyllisimpiä, kun käytetään työtövoimana lyhyitä purkauksia.


title: Kiertoratamanööveri

text: Äärelliset manööverit kuten edellä mainitut ovat mahdollisia korkean työntövoima/massa -suhteen propulsiojärjestelmillä, kuten kemiallisilla raketeilla. Kuitenkin myös pitkille purkauksille impulssimanööveri approksimaatiot ovat hyvin tarkkoja Maan ilmakehän ulkopuolella.


title: Kiertoratamanööveri

text: Pienen työntövoiman käyttämistä pitkän aikaa kutsutaan ei-impulssimanööveriksi, vaikkakin kaikki työntövoima synnyttää impulssia. Ne ovat vähemmän tehokkaita sillä suuri osa energiasta voi kulua Oberthin ilmiöön ja muihin ilmiöihin. Tällaiset manööverit ovat kuitenkin ainoa vaihtoehto haluttaessa matala laukaisumassa ja siten suuri omisaisimpulssi mutta käytetään matalan työntövoima/massa -suhteen propulsiojärjestelmää, kuten ionimottoria.


title: Kiertoratamanööveri

text: Tietyt avaruuslennot kuten sellaiset, joissa tehdään ohilento, vaativat tarkan mallin lentoradoista. Äärellisten purkausten laskeminen vaatii yksityiskohtaisen mallin avaruusaluksesta ja sen suihkuttimista (). Tärkeimmät yksityiskohdat ovat massa, massakeskipiste, hitausmomentti, suihkuttimien sijainti, suihkuttimien suuntaukset, suihkuttimien suihkujen muodot, ominaisimpulssi, suihkuttimien painopisteiden siirtymiset ja ajoaineen kulutus.


title: Tantolunden

text: Tantolunden on puisto Södermalmin kaupunginosassa Tukholmassa. Puistossa järjestettiin vuonna 2008 homo- ja biseksuaaliyhteisön organisoima "Stockholm Pride" -tapahtuma. Tantolunden on yksi Tukholman viihtyisimmistä puistoista. Siellä on kauniita siirtolapuutarhoita pienine mökkeineen, uimaranta, minigolf, sekä muutamia ravintoloita.


title: Suomen Musiikki

text: Suomen Musiikki (KHY Suomen Musiikki Oy) on vuonna 2005 Kari Hynnisen perustama suomalainen levy-yhtiö. Sen toimitilat sijaitsevat Alppiharjussa, Helsingissä.


title: FC Oulu

text: FC Oulu oli suomalainen jalkapalloseura. Seura perustettiin vuonna 1992 Veikkausliigan OTP:n ja I divisioonassa pelanneen OLS:n yhdistymisen tuloksena. Päävalmentajaksi uuteen fuusioseuraan tuli Heikki Suhonen Turusta. Seuran paras sijoitus oli kaudella 1992 saavutettu 11. sija Veikkausliigassa, vaikkakin kauden lopuksi joukkue putosi karsinnoissa Finnairin Palloilijoiden pudottamina I divisioonaan. Joukkueen pelipaita oli punakeltainen pystyraita.


title: FC Oulu

text: Kaudelle 1993 Juha Malinen palasi kotikaupunkiinsa aloittaen FC Oulun päävalmentajana nostaen joukkueen Veikkausliigaan kaudeksi 1994. Jani Pylkäs, Marko Harju ja vikkeläkinttuinen Rauli Turunen heiluttivat maaliverkkoa hanakimmin vastaten kahdesta kolmasosasta FC Oulun kauden maaleista. Puolustuksen peliä ohjaili Ukrainasta hankittu Andrei Telesnenko.


title: FC Oulu

text: Kaudeksi 1994 Malinen siirtyi Turkuun TPS:n valmentajaksi ottaen Pylkäksen mukaansa. Harju puolestaan siirtyi Kajaanin Hakaan. 1994 valmentajaksi tuli oululainen Timo Salmi. Kauden 1994 jälkeen FC Oulu putosi toistamiseen Ykköseen ja kaatui velkoihinsa tehden konkurssin. FC Oulun lopettamisen jälkeen perustettu Oulun Jalkapalloklubi sai seuran farmijoukkueen FC 1991:n paikan kaudeksi 1995 Kakkosessa. Oulun Jalkapalloklubi muutti nimensä takaisin OTP:ksi vuonna 1996.


title: Stephen Dorff

text: Stephen Dorff (s. 29. heinäkuuta 1973) on yhdysvaltalainen näyttelijä.


title: Stephen Dorff

text: Dorff on nähty useissa tunnetuissa elokuvissa, joiden joukossa ovat "Paholaisen portti" (1987), "Backbeat" (1993), "I Shot Andy Warhol" (1996), "Blade" (1998), "Cecil B. DeMented" (2000), "Cold Creek Manor" (2003), ".45" (2006) ja "Botched" (2007).


title: Stephen Dorff

text: Dorff on esiintynyt myös musiikkivideoilla.


title: Manuel Scorza

text: Manuel Scorza (7. syyskuuta 1928 Lima – 27. marraskuuta 1983 Madrid) oli perulainen kirjailija, runoilija ja poliittinen aktivisti, joka joutui maanpakoon Manuel Odrían hallinnon aikana. Hänen tuotannostaan on suomennettu Hiljainen sota -sarjan kolme osaa (1974, 1976 ja 1978) ja viimeiseksi jäänyt teos, Liikkumaton tanssi 1985. Hiljainen sota sarjan osia "El Jinete Insomne" (1977) ja "La Tumba del Relámpago" (1979) ei ole suomennettu.


title: Manuel Scorza

text: Scorza kuoli lentokone-onnettomuudessa Aviancan lennolla Frankfurtista Pariisin kautta Madridin Barajasin lentoasemalla, kun laskeutuva lentokone lensi liian matalalla ja törmäsi kukkulaan, onnettomuudessa kuoli 181 ihmistä. Samassa lentokoneessa oli myös uruguaylainen kriitikko Ángel Rama ja meksikolainen kirjailija Jorge Ibargüengoitia.


title: Aisha Tyler

text: Aisha N. Tyler (s. 18. syyskuuta 1970 San Francisco) on yhdysvaltalainen näyttelijä. Hän syntyi San Franciscossa ja opiskeli Dartmouth Collegessa.


title: Aisha Tyler

text:
Afroamerikkalainen Tyler on esiintynyt vakituisissa rooleissa muiden muassa televisiosarjoissa "Frendit", "CSI", "24" ja "Aavekuiskaaja". Lisäksi hän on tehnyt useita vierailevia esiintymisiä.
Hän toimi juontajana yhdeksännellä kaudella yhdysvaltain versiossa "Whose Line Is It Anyway?" -televisio-ohjelmassa.
Tyler tunnetaan myös elokuvista, joiden joukossa on ".45" (2006).


title: Kapi

text:
Kapi on eläinten tauti, jota aiheuttaa syyhypunkki ("Sarcoptes scabiei"). Kapia esiintyy eniten koirilla, ketuilla ja sioilla; syyhypunkista on omat alalajinsa näille eläinlajeille ("var. canis", "var. vulpis" ja "var.suis"), mutta kettujen kapi voi aiheuttaa oireita myös koirille.
Myös ihmisille syyhyä aiheuttava punkki on saman lajin alalaji. Villieläinten kapi voi tarttua ihmisiinkin. Sikakapi on lääkityksillä saatu poistetuksi monista jalostussikaloista. "Sarcoptes"-punkit voivat satunnaisesti tarttua muihinkin eläinlajeihin, mikäli eläinkontaktit ovat läheiset.


title: Kapi

text: Kapin yleisin oire on voimakas kutina. Ensin iholla on pieniä pisteitä, jotka voi nähdä koiran vatsan alla, missä karva ei ole tiellä. Myöhemmin koira raapii ihonsa rikki, karvat lähtevät ja iho paksuuntuu ja tummuu.


title: Vincent Laresca

text: Vincent Laresca (s. 21. tammikuuta 1974) on yhdysvaltalainen näyttelijä. Hän on esiintynyt useissa tunnetuissa elokuvissa, mutta suorittanut myös televisiorooleja esimerkiksi sarjassa "24". Laresca näyttelee yhtä pääosa esittäjää televisiosarjassa "Shade of Blue".


title: Virojoki

text: Virojoki on kylä ja Virolahden kunnan keskustaajama Kymenlaakson maakunnassa. Virojoki sijaitsee Suomenlahden Virolahden merenlahden rannalla valtatien 7 kupeessa. Virojoelta on noin seitsemän kilometriä Vaalimaalle ja noin 30 kilometriä Haminaan. Toiseksi lähin kaupunki on Kotka (etäisyys noin 54 km).


title: Christa Denton

text: Christa Denton (s. 1972) on yhdysvaltalainen näyttelijä. Hän oli tunnettu 1980-luvulla, jolloin hänet nähtiin muun muassa elokuvassa "Paholaisen portti" (1987). Hän esittää siinä Glenin (Dorff) sisaren Alin roolin.